open-index/open-wikipedia-markdown huggingface dataset:
കൂത്തുപറമ്പ്‌

ലഘുചിത്രം|നീർവേലി ക്ഷേത്രം
കണ്ണൂർ ജില്ലയിലെ ഒരു പ്രധാന പട്ടണമാണ് **കൂത്തുപറമ്പ്** . ഒരു നഗരസഭയും ബ്ലോക്ക് പഞ്ചായത്തുംകൂടിയാണ് കൂത്തുപറമ്പ്. ജില്ലയിലെ പ്രധാന വ്യവസായ കേന്ദ്രമായ വലിയവെളിച്ചം വ്യവസായ വളർച്ചാ കേന്ദ്രം ആറു കിലോമീറ്റർ ദൂരത്തിൽ സ്‌ഥിതി ചെയ്യുന്നു.

കുത്തുപറമ്പിന്റെ ചരിത്രം കോട്ടയം രാജവംശവുമായി ഏറെ ബന്ധപ്പെട്ടുകിടക്കുന്നു. കോട്ടയം ചിറ, കോട്ടയത്തങ്ങാടി, കോട്ടയം തൃക്കൈകുന്ന് മഹാദേവ ക്ഷേത്രം എന്നിവ ടൗണിൽ നിന്നും ഒന്നര കിലോമീറ്റർ മാറി സ്ഥിതിചെയ്യുന്നു.

രാഷ്ട്രീയപരമായി കേരളത്തിൽ എന്നും കേട്ടുകൊണ്ടിരിക്കുന്ന പേരാണ് കൂത്തുപറമ്പ്. രാഷ്രീയ അക്രമ കൊലപാതക പരമ്പരയും 1994 ലെ കൂത്തുപറമ്പ് വെടിവെപ്പും ഈ സ്ഥലത്തെ എന്നും ചർച്ചാവിഷയമാക്കി.

## പേരിനു പിന്നിൽ
ചാക്യാർകൂത്തിലെ പറക്കും കൂത്ത് അവതരിപ്പിച്ചിരുന്ന സ്ഥലമാണിതെന്നും അതിനാലാണ് സ്ഥലനാമത്തിൽ കൂത്ത് എന്ന വാക്ക് എന്നും അനുമാനിക്കപ്പെടുന്നു. കേരളത്തിൽ പറക്കും കൂത്തുമായി ബന്ധപ്പെട്ട് വേറെയും സ്ഥലങ്ങളുണ്ട്.
## വിദ്യാഭ്യാസ സ്ഥാപനങ്ങൾ

*നിർമലഗിരി കോളേജ്, കൂത്തുപറമ്പ് 
*കോളേജ് ഓഫ് അപ്ലൈഡ് സയൻസ്, കൂത്തുപറമ്പ് 
*എംജി കോളേജ്, കൂത്തുപറമ്പ്
*ഗവൺമെന്റ് ഐടിഐ, കൂത്തുപറമ്പ് 
*എംഇഎസ് കോളേജ്, നരവൂർ
*റാണി ജയ് ഹയർ സെക്കൻഡറി സ്കൂൾ, നിർമലഗിരി
*ഗവൺമെന്റ് ഹയർ സെക്കൻഡറി സ്കൂൾ, കൂത്തുപറമ്പ്.
*കൂത്തുപറമ്പ് യുപി സ്കൂൾ 
*അമൃത വിദ്യാലയം പൂക്കോട്, കൂത്തുപറമ്പ

## സാമൂഹിക സാംസ്കാരിക പ്രസ്ഥാനങ്ങൾ

1904ൽ സ്ഥാപിച്ച മാറോളി കുളത്തിന്റെയും സാധു ജനസത്രത്തിന്റെയും ഭാഗമായി നിലവിൽ വന്ന ദേശീയ വായനശാലയാണ് കൂത്തുപറമ്പിലെ ആദ്യത്തെ വായനശാല. പത്തലായി കുഞ്ഞിക്കണ്ണൻ സ്മാരകവായനശാല, വാഗ്ഭടാനന്ദ ഗുരുദേവ വായനശാല, നരവൂർ സൌത്ത്, ഗ്രാമീണ വായനശാല തൃക്കണ്ണാപുരം, സി. കെ. ജി. തീയേറ്റർസ് കൂത്തുപറമ്പ്, നളന്ദ കൾച്ചറð സെന്റർ തൊക്കിലങ്ങാടി, ദേശബന്ധു വായനശാല പാലത്തുംകര, ഗ്രാമീണ വായനശാല മുര്യാട്, ഇ. എം. എസ്. സ്മാരക വായനശാല, മൂര്യാട്, എ. കെ. ജി. തീയേറ്റർസ് നരവൂർ സൌത്ത്, ശ്രീ. നാരായണ ഗുരുസ്മാരക വായനശാല തൃക്കണ്ണപുരം ശ്രീ നാരയണഗുരുദെവ വയനസശാല നരവൂർപാറ എന്നിവയാണ്‌ ഇപ്പോഴുള്ള മറ്റ് സാംസ്കാരിക സ്ഥാപനങ്ങൾ.

## കൂത്തുപറമ്പ് വെടിവെപ്പ്

1994 നവംബർ 25നു  കൂത്തുപറമ്പിൽ വച്ചുണ്ടായ പോലീസ് വെടിവെപ്പിൽ അഞ്ചു കമ്മ്യൂണിസ്റ്റ്‌കാർ  കൊല്ലപെട്ടു. ഈ സംഭവം *കൂത്തുപറമ്പ് വെടിവെപ്പ്* എന്നറിയപ്പെടുന്നു.   കെ.കെ. രാജീവൻ, ഷിബുലാൽ, മധു, ബാബു, റോഷൻ എന്നിവരാണ്​ കൊല്ലപ്പെട്ടത്​. വെടിവെപ്പിൽ ഗുരുതര പരിക്കേറ്റ പുഷ്​പൻ ഇന്നും ജീവിക്കുന്ന രക്തസാക്ഷിയായി കഴിയുന്നു.

## പ്രമുഖവ്യക്തികൾ
* രമേഷ് നാരായൺ - ഹിന്ദുസ്ഥാനി സംഗീതജ്ഞൻ, സംഗീതസംവിധായകൻ, ഗായകൻ
* സഈം അസീസ് കിണവക്കൽ - സാമൂഹിക പ്രവർത്തകൻ
* സുരേഷ് കൂത്തുപറമ്പ് - ചിത്രകാരൻ, സാംസ്കാരിക പ്രവർത്തകൻ
* ശ്രീനിവാസൻ - ചലച്ചിത്ര നടൻ, സംവിധായകൻ
* വിനീത് ശ്രീനിവാസൻ - ഗായകൻ, ചലച്ചിത്ര നടൻ, സംവിധായകൻ
* ധ്യാൻ ശ്രീനിവാസൻ - ചലച്ചിത്ര നടൻ
* വാഗ്‌ഭടാനന്ദൻ - നവോഥാന നായകൻ
* അഭിനിത്ത് - യുവ പ്രതിഭ 

## പ്രധാന സർക്കാർ സ്ഥാപനങ്ങൾ
*ഗവ: താലൂക്ക് ആശുപത്രി 
*ജുഡീഷ്യൽ ഫസ്റ്റ് ക്ലാസ് മജിസ്ട്രേറ്റ് കോടതി
*മുൻസിഫ് കോടതി
*മുനിസിപ്പൽ ഓഫിസ് 
*ബ്ലോക്ക് പഞ്ചായത്ത് ഓഫിസ് 
*വില്ലേജ് ഓഫീസ് 
*ഡിവൈഎസ്പി ഓഫീസ് 
*അഗ്നിരക്ഷാ നിലയം 
*എക്സൈസ് സർക്കിൾ ഓഫിസ് 
*വിദ്യാഭ്യാസ ഉപജില്ലാ ഓഫീസ് 
*ട്രൈബൽ എക്സ്റ്റൻഷൻ ഓഫിസ്
*സബ് ട്രഷറി 
*സബ് രജിസ്ട്രാർ ഓഫീസ്
*തപാൽ ഓഫീസ്
*കെഎസ്ഇബി സെക്ഷൻ ഓഫീസ്

## അവലംബങ്ങൾ

*  കൂത്തുപറമ്പ് നഗരസഭയുടെ ഔദ്യോഗിക വെബ്സൈറ്റ് http://www.koothuparambamunicipality.in 

## കുറിപ്പുകൾ
 

വർഗ്ഗം:കണ്ണൂർ ജില്ലയിലെ പട്ടണങ്ങൾ
വാൾ

thumb|200px
[thumb|200px|[കായംകുളം വാൾ]]

മനുഷ്യൻ പണ്ടുമുതലേ ഉപയോഗിച്ചിരുന്ന ഒരായുധമാണ്‌ **വാൾ**. പിടിയും മൂർച്ചയുള്ള വായ്ത്തലയും-ഇതു രണ്ടുമാണ്‌ വാളിന്റെ പ്രധാനഭാഗങ്ങൾ. വാളിന്റെ ഉപയോഗത്തിനനുസരിച്ചായിരിക്കും വായ്ത്തലയുടെ രൂപം. കുത്തുക, വെട്ടുക മുതലായ ആവശ്യത്തിനനുസരിച്ച്‌ വാളിന്റെ വായ്ത്തല വളവില്ലാത്തതോ വളഞ്ഞതോ ആകാം. വളയാത്ത വായ്ത്തലയുള്ള വാൾ കുത്താനും വെട്ടാനും ഉപയോഗിക്കാം. അൽപം പിന്നിലേക്കു വളഞ്ഞ വാൾ വെട്ടാനുള്ളതാണ്‌. ഒരു വശത്തുമാത്രം മൂർച്ചയുള്ളതും ഇരുവശത്തും മൂർച്ചയുള്ളതുമായ വാളുകളുണ്ട്‌. 

പല നാടുകളിലും വളരെ മാന്യമായ സ്ഥാനമാണ്‌ വാളിന്‌ നൽകിയിരിക്കുന്നത്‌. മറ്റു പല ആയുധങ്ങൾക്കും ലഭിക്കാത്ത സ്ഥാനമാണ്‌ വാളിനു കിട്ടിയത്‌. സാമർത്ഥ്യത്തിന്റെയും ധൈര്യത്തിന്റെയും അടയാളമായും മറ്റും വാൾ ഉപയോഗിച്ചിരുന്നു. 

പല രാജ്യക്കാരും വാളിനോട്‌ സാമ്യമുള്ള ഉപകരണങ്ങൾ ഉപയോഗിച്ചിരുന്നു. പുരാതന ഈജിപ്തിൽ നിലവിലിരുന്ന കല്ലുകൊണ്ടു തീർത്ത 'ഫ്ലിന്റ്‌നൈഫ്‌' ആണ്‌ ഇതിലൊന്ന്‌. പസഫിക്‌ സമുദ്രത്തിലെ കിരിബാറ്റി ദ്വീപുകാർ ഗദയുടെ ആകൃതിയിലുള്ള തടിവാളാണ്‌ ഉപയോഗിച്ചിരുന്നത്‌. ഇതിന്റെ രണ്ടു വായ്ത്തലകളിലും സ്രാവിന്റെ പല്ല് പിടിപ്പിച്ചിരുന്നു. ന്യൂഗിനിക്കാരും തടികൊണ്ടുള്ള വാൾ ഉപയോഗിച്ചിരിന്നു. പണ്ട്‌ മലബാറിൽ നീണ്ട കൈപ്പിടിയുള്ള കൊത്തുവാൾ ഉണ്ടായിരുന്നു. 

ഗൂർഖകൾ അരയിൽ അണിയുന്ന ചെറിയ വാളിന്‌ 'ഖുക്രി' എന്നാണ്‌ പേര്‌. ജപ്പാനിലെ സമുറായ്‌ യോദ്ധാക്കൾ ഉപയോഗിച്ചിരുന്ന 'ഡെയ്പ്പ്പ്പോ' നീണ്ട കൈപ്പിടിയുള്ളതായിരുന്നു. കുറിയ വാളുകളായ ടാന്റോ, വക്കിസാഷി , നിറയെ പൂക്കളുള്ള ഡിസൈനോടുകൂടിയ കാറ്റാന തുടങ്ങിയവയും ശ്രദ്ധേയമായ വാളുകളായിരുന്നു. 

കേരളത്തിൽ കായംകുളം വാൾ എന്നു പ്രസിദ്ധമായ ഒരു വാളുണ്ടായിരുന്നു. ഇരുവശവും മൂർച്ചയുള്ളതാണ്‌ ഇത്‌. 

കാലാൾപ്പടയുടെ മുഖ്യ ആയുധമായാണ്‌ വാൾ സൈനികരംഗത്ത്‌ പ്രവേശിക്കുന്നത്‌. ഒന്നാം ലോകമഹായുദ്ധം വരെ ഇത്‌ പ്രധാന ആയുധവുമായിരുന്നു. സൈനികപ്രമുഖർ പദവിയുടെ ചിഹ്നമായി ഇന്നും വാൾ ഉപയോഗിക്കുന്നുണ്ട്‌. പല നാടുകളിലും അധികാരത്തിന്റെ അടയാളമായിരുന്നു വാൾ. 


Image:Sword parts-en.svg|
Image:Кортики мексиканский и аргентинский.jpg
Image:Тесаки и сабля.jpg


വർഗ്ഗം:ആയുധങ്ങൾ
ആയുധം

മൂർച്ചയുള്ളതോ, മാരകങ്ങളോ ആയ ഉപകരണങ്ങളെ പൊതുവെ **ആയുധം** എന്നു വിളിക്കുന്നു. പണി ചെയ്യുക, വേട്ടയാടാടുക, സ്വയരക്ഷ, ശത്രുക്കളെ നേരിടുക, എന്നീ ആവശ്യങ്ങൾക്ക് പ്രാചീന കാലം മുതൽ മനുഷ്യൻ ആയുധങ്ങൾ ഉപയോഗിച്ചു പോരുന്നു. മുൻകാലങ്ങളിൽ ഉപയോഗിച്ചിരുന്ന മുന കൂർത്ത കല്ലുകൾ, കുന്തങ്ങൾ, ഗഥകൾ, തുടങ്ങി പീരങ്കികൾ, ബാലിസ്റ്റിക് മിസൈലുകൾ, വരെയുള്ള വിവിധതരം ഉപകരണങ്ങൾ ആയുധങ്ങളുടെ ഗണത്തിൽ വരുന്നു.

വേട്ടയാടുവാനായിരുന്നു ആദ്യകാലത്തെ ആയുധങ്ങളിൽ അധികവും ഉപയോഗിച്ചിരുന്നത്. മുന കൂർത്ത കല്ലാണ്‌ മനുഷ്യൻ മുൻ കാലങ്ങൾ ഉപയോഗിച്ചിരുന്ന ആയുധങ്ങളിൽ പ്രധാനം. മൃഗങ്ങളെ കൊല്ലാനും അവയുടെ തൊലിയുരിഞ്ഞെടുക്കാനും ഇവ ഉപയോഗിച്ചു പോന്നു. തടിയോ എല്ലിൻകഷണമോ കൊണ്ട്‌ കല്ലുകൾ ഉരച്ചുമിനുക്കി അഗ്രം കൂർപ്പിച്ചെടുത്തിരുന്നു. ഇങ്ങനെ ഉപയോഗിച്ചിരുന്ന കല്ലിന് 'ഫ്ലിന്റ്സ്റ്റോൺ' എന്നാണ്‌ പറഞ്ഞിരുന്നത്‌. 

ബി. സി. 250000-നും 70000-നും ഇടയിൽ ജീവിച്ചിരുന്ന ശിലായുഗമനുഷ്യരും നിയാണ്ടർത്താൽ മനുഷ്യരും കൈക്കോടാലികൾ ഉപയോഗിച്ചിരുന്നു.

വർഗ്ഗം:സംസ്കാരം
വർഗ്ഗം:ആയുധങ്ങൾ
അസ്സലാമു അലൈക്കും

മുസ്ലിംങ്ങൾക്കിടയിൽ  നിലവിളുള്ള ഒരു ഒരു അഭിവാദ്യമാണ്**അസ്സലാമു അലൈക്കും** എന്നത്. ഇംഗ്ലീഷ്: ʾAs-Salāmu ʿAlaykum, അറബി:ٱلسَّلَامُ عَلَيْكُمْ. ഈ അഭിവാദ്യത്തിനെ സലാം പറയുക എന്നു മുസ്ലീങ്ങൾ പൊതുവായി പറയുന്നു. ദൈവത്തിന്റെ സമാധാനം , രക്ഷ നിങ്ങളുടെ മേൽ ഉണ്ടായിരിക്കട്ടെ എന്നാണ്  ഇതിന്റെ അർത്ഥം.ഇത് കേട്ടാൽ പ്രത്യുത്തരം നൽകാൻ ഇസ്ലാം മതം പഠിപ്പിക്കുന്നു. വ അലൈക്കുമു സ്സലാം  എന്നാകുന്നു അത്.അതു പോലെ നിങ്ങളുടെ മേലും ഉണ്ടാവട്ടെ എന്നർത്ഥം. സലാം ചൊല്ലൽ സുന്നത്താണെങ്കിലും(അതായത് നിർബന്ധമായും ചെയ്യേണ്ടതല്ല, എങ്കിലും ചെയ്താൽ പുണ്യപ്രവൃത്തിയാകും) മടക്കൽ നിർബന്ധമാകുന്നു. ഒരേ ലിംഗത്തിലുള്ള രണ്ട് വ്യക്തികൾ തമ്മിൽ കണ്ട് മുട്ടുമ്പോൾ സലാം പറഞ്ഞ് കൈ കൊടുക്കുന്നതും സുന്നത്താണ്. എന്നാൽ വിവാഹ ബന്ധം അനുവദിനീയമായവർ തമ്മിൽ സലാം പറയുന്നത് അനുവദിനീയമല്ല എന്നാണ്‌ വിശ്വസിക്കുന്നത്. മുസ്ലീം മതസ്ഥരല്ലാത്തവരും മുസ്ലീങ്ങളെ അസ്സലാമു അലൈക്കും എന്ന് അഭിവാദ്യം ചെയ്യാറുണ്ട്.
*സലാമിന്റെ ശബ്ദം                                                                       ഖുർ ആനിൽ ഇപ്രകാരം അരുൾ ചെയ്തിരിക്കുന്നു.":നിങ്ങൾ വല്ല വീടുകളിലും പ്രവേശിക്കുകയാണെങ്കിൽ അല്ല്ലാഹുവിങ്കൽ നിന്നുള്ള അനുഗ്രുഹീതവും പാവനവുമായ ഒരു ഉപചാരമെന്ന നിലയിൽ നിങ്ങൾ അന്യോന്യം സലാം പറയണം.നിങ്ങൾ ചിന്തിച്ച് ഗ്രഹിക്കുന്നതിനു വേണ്ടി അപ്രകാരം അല്ലാഹു നിങ്ങൾക്ക് തെളിവുകൾ വിവരിച്ചു തരുന്നു." (വി.ഖു. 24:61)

## ക്രിസ്തുമതത്തിൽ
യേശു ക്രിസ്തു തൻറെ അനുയായികളെ കണ്ട്മുട്ടുമ്പോൾ അഭിവാദ്യം ചെയ്തിരുന്നതു “ഷോലം അലേകും“ (Shalom aleichem) ഇത് ഹീബ്രു വാക്കാണ്, അസ്സലാമു അലൈക്കും,ഷോലം അലേകും എന്നീ രണ്ട് പദത്തിൻറെയും അർത്ഥം ‘സമാധാനം നിന്നോടൊപ്പംഉണ്ടാകട്ടെ' എന്നാണ്‌. 

## ഇതുംകൂടി കാണുക
ലാൽസലാം
## അവലംബം


വിഭാഗം:അഭിവാദ്യങ്ങൾ
കലവൂർ

കലവൂരിനു പടിഞ്ഞാറ് അറബിക്കടലിേനോട് ചേർന്നുള്ള ഗ്രാമമാണ് കാട്ടൂർ. മാരാരിക്കുളം തെക്ക് പഞ്ചായത്ത്

കാട്ടൂർ പോസ്റ്റ് ഓഫീസ് സർവ്വീസ് സഹകരണ ബാങ്ക് കൃഷി ഭവൻ സെന്റ് മൈക്കിൾസ് ഫൊറോന ചർച്ച് ഹനുമൽ ക്ഷേത്രം ത്രിമംഗലേശ്വരം ക്ഷേത്രം എന്നി സ്ഥാപനങ്ങളും ഈ തീരഗ്രാമത്തിൽ സ്ഥിതി ചെയ്യുന്നു 1965ലെ ഇന്ത്യ പാക് യുദ്ധത്തിൽ ധീരമായ് പോരാടി രാഷ്ട്രം വീർ ചക്ര നല്കി ആദരിച്ച പി എം ഗ്രിഗരി വീര ചക്രയും ഈ നാടിന്റെ വീരപുത്രനാണ്വ. ഇന്ത്യൻ വോളിബോളിന് ജിമ്മി ജോർജ് അടക്കം 3 അർജുന ആവാർഡ്ചു ജേതാക്കളെയും ഒരു ദ്രോണാചാര്യനെയും സമ്മാനിച്ച ശ്രീ കലവൂർ എൻ ഗോപിനാഥ് ഈ നാടിന്റെ മുതൽ കൂട്ടായിരുന്നു.ചെറിയ കലവൂർ ശ്രീ ധർമ്മശാസ്താതാ ക്ഷേത്രം പുരാതനമാണ്. ദേശീയപാത 66 നോട് ചേർന്ന് സ്ഥിതിചെയ്യുന്നു' ജാതി മത ഭേദമന്യേ ഭക്തജനം എത്തിച്ചേരുന്നു. 41 ദിവസം കളമെഴുത്തും പാട്ടും നടക്കുന്ന അപൂർവ്വ ക്ഷേത്രങ്ങളിലൊന്നാണ്. 

ആലപ്പുഴ ജില്ലയിൽ‍ ആലപ്പുഴ പട്ടണത്തിന് 9 കിലോമീറ്റർ വടക്ക് മാറി സ്ഥിതി ചെയ്യുന്ന ഒരു ഗ്രാമ പ്രദേശമാണ് **കലവൂർ**. പടിഞ്ഞാറ് മാരാരിക്കുളം സൗത്ത് പഞ്ചായത്തും കിഴക്ക് മണ്ണഞ്ചേരി പഞ്ചായത്തിലുമായി ഈ സ്ഥലം കിടക്കുന്നു. ഗവൺമെൻറ് ഹയർ സെക്കൻററി സ്കൂൾ, പോസ്റ്റോഫീസ്, സബ് രജിസ്റ്റ്രാർ ആഫീസ്,കേന്ദ്ര കയർ ഗവേഷണ കേന്ദ്രം,ആൾ ഇന്ത്യാ റേഡിയോയുടെ ആലപ്പുഴ പ്രക്ഷേപണ നിലയം തുടങ്ങിയവ ഇവിടെ പ്രവർത്തിക്കുന്നു. കയർ മേഖലയുമായി ബന്ധപ്പെട്ട് ധാരാളം ചെറുകിട തടുക്ക് നിർമ്മാതാക്കളും വൻകിട കയർ ഉൽപ്പന്ന കയറ്റുമതി സ്ഥാപനങ്ങളും പ്രവർത്തിക്കുന്നു.
എസ് എൻ ഡി പി യോഗം ശാഖാ നമ്പർ 505 വളവനാട്, കലവൂർ പ്രീതി കുളങ്ങര ക്ഷേത്രത്തിന് മുന്നിലാണ് സ്ഥിതി ചെയ്യുന്നത്
കലവൂരിലെ പുരാതന ക്ഷേത്രങ്ങളിൽ ഒന്നാണ് മാരൻകുളങ്ങര ക്ഷേത്രം, ക്ഷേത്രം കാട്ടൂർ തെക്കുംഭാഗം NSS കരയോഗം 1295,കാട്ടൂർ സെൻട്രൽ NSS കരയോഗം തുടങ്ങി ഏഴു കരയോഗങ്ങൾ ഉൾപ്പെട്ടതാണ്.

## പുറത്തേക്കുള്ള കണ്ണികൾ
*Indian Railways, public information website, erail.in.
*Census of India 2011 website for demographics data.
*
ദുർഗാപൂജ

ദുർഗ്ഗാഭഗവതി മഹിഷാസുരനെ വധിച്ചതിന്റെ പ്രതീകമായി  ഹിന്ദു മതവിശ്വാസികൾ 

ആഘോഷിക്കുന്ന ഉത്സവമാണ് **ദുർഗാപൂജ**. ബംഗാളിലെ ഏറ്റവും പ്രധാനപ്പെട്ട ആഘോഷമാണിത്. അസമിലും ഒറീസയിലും ശക്തിയുടെ അഥവാ ആദിപരാശക്തിയുടെ പ്രതീകമായി ദുർഗാദേവിയെ ആരാധിക്കുന്നു. നവരാത്രിയിൽ ദുർഗ്ഗയുടെ ഒൻപത് രൂപങ്ങളെയും ആരാധിക്കുന്നു. ഇതാണ് നവദുർഗ്ഗ. പഞ്ചാബികൾക്ക് ഉപവാസത്തിന്റെ നാളുകളാണിവ. തമിഴ്നാട്ടിൽ ഉത്സവത്തിന്റെ ആദ്യ മൂന്നു ദിവസം മഹാലക്ഷ്മിയേയും അടുത്ത മൂന്നു ദിവസം പാർവതീദേവിയേയും അവസാന മൂന്നു ദിവസം സരസ്വതീദേവിയേയും ആരാധിക്കുന്നു.
കേരളത്തിൽ ഇത് പൂജവയ്പ്പിന്റെയും വിദ്യാരംഭത്തിന്റെയും സംഗീതം, നൃത്തം തുടങ്ങിയ കലകളുടെയും ആഘോഷമാണ്. ആയുധപൂജയും അതിനോടനുബന്ധിച്ച് നടത്തുന്നു. നവരാത്രിയുടെ ഒടുവിൽ വിജയദശമി ദിവസം പൂജയെടുക്കുന്നു. അതിന് ശേഷമാണ് കുട്ടികൾക്ക് വിദ്യാരംഭം കുറിക്കുന്ന എഴുത്തിനിരുത്തൽ ചടങ്ങ്. ചിലയിടങ്ങളിൽ വൃശ്ചിക തൃക്കാർത്തികക്കും ദുർഗ്ഗാപൂജ നടത്താറുണ്ട്.

## ഐതിഹ്യം
ക്രൂരനായ മഹിഷാസുരൻ തപസുചെയ്ത് ബ്രഹ്മാവിനെ പ്രീതിപ്പെടുത്തി. സ്ത്രീകൾ മാത്രമേ തന്നെ കൊല്ലാവൂ എന്ന് വരവും നേടി. അതിനുശേഷം ദേവന്മാരുമായി നൂറുവർഷം നീണ്ടുനിന്ന മഹായുദ്ധത്തിൽ മഹിഷാസുരൻ വിജയിച്ചു. മഹിഷാസുരനെ വധിക്കാനായി ദേവന്മാർ ശിവനേയും മഹാവിഷ്ണുവിനേയും ശരണം പ്രാപിച്ചു. അവരുടെ ശരീരത്തിൽ നിന്നും പുറപ്പെട്ട ഉജ്ജ്വലമായ പ്രകാശം ഭൂമിയിൽ പതിച്ച് ദുർഗാദേവി രൂപംകൊണ്ടു. ദേവന്മാർ ആയുധങ്ങളും ആഭരണങ്ങളും ദുർഗാദേവിക്ക് നൽകി. ഹിമവാൻ ഒരു സിംഹത്തെയും ദേവിക്ക് സമ്മാനിച്ചു. ആ സിംഹത്തിന്റെ പുറത്തുകയറി ദുർഗാദേവി മഹിഷാസുരനെ ആക്രമിച്ച് വധിച്ചുവെന്നാണ് ഐതിഹ്യം.ഹിന്ദു പുരാണങ്ങൾ പ്രകാരം ദേവി പാർവ്വതിയുടെ രാജസ ഭാവം ആണ് ദേവി ദുർഗ്ഗ.

വർഗ്ഗം:ഇന്ത്യയിലെ ഉത്സവങ്ങൾ
വർഗ്ഗം:ഹൈന്ദവം
ചോളം

ചോളം, **Maize** അഥവാ **corn** എന്നറിയപ്പെടുന്നു. “പൊയേസീ“ കുടുംബത്തിൽ പെട്ട ചോളത്തിൽ മക്കച്ചോളവും മണിച്ചോളവും ഉൾപ്പെടുന്നു. ഏറ്റവും അധികം കൃഷി ചെയ്യുന്നത് അമേരിക്കൻ ഐക്യനാടുകളിൽ ആണ്‌‍. ഇന്ത്യയിൽ പഞ്ചാബ്, ഹരിയാന, ബംഗാൾ, ഉത്തർപ്രദേശ്, തമിഴ്നാട് എന്നിവിടങ്ങളിലും കൃഷി ചെയ്യുന്നു.

## വിവിധ ഇനങ്ങൾ

##### [[മക്കച്ചോളം]]
"സിയാമേയ്സ്” എന്നതാൺ മക്കച്ചോളത്തിൻറെ ശാസ്ത്രീയ നാമം. ചെടിയുടെ പൊക്കം, മൂപ്പെത്താണുള്ള സമയം, ധാന്യത്തിൻറെ നിറം എന്നിവയെ അടിസ്ഥാനമാക്കി മക്കച്ചോളത്തെ ഡെൻറ്, അനിലേസുയ, ഫ്ളിൻറ്, പോപ്പ്, സ്വീറ്റ് എന്നിങ്ങനെ തിരിച്ചിട്ടുണ്ട്. ഇന്ത്യയിൽ കൃഷിച്ചെയ്യുന്നത് പ്രധാനമായി ഫ്ളിൻറാണ്. പോപ്പ് ഇനം പോപ്കോൺ ഉണ്ടാക്കാൻ ഉപയോഗിക്കുന്നു. മക്കച്ചോളത്തിൽ നിന്നും എടുക്കുന്ന എണ്ണ പാചകത്തിൻ ഉപയോഗിക്കുന്നു.

##### [[മണിച്ചോളം]]
മണിച്ചോളത്തിൻറെ ശാസ്ത്രനാമം “സോർഗം വൾഗേർ“ എന്നാൺ. ഇംഗ്ലിഷിൽ ‘സൊർഗം‘ എന്നും ഹിന്ദിയിൽ ‘ജോവാർ ‘എന്നും പറയുന്നു. വെള്ളച്ചോളം, പച്ചച്ചോളം, പെരിയമഞ്ചൽ ചോളം, ഇറുംഗുചോളം, തലൈവിരിച്ചാൻ ചോളം തുടങ്ങിയ ഇനങ്ങൾ മണിച്ചോളത്തിൽ പെടും.

## പോഷകമൂല്യം

## ചിത്രശാല

File:Corn,_Maize_-_ചോളം,_മക്കച്ചോളം_04.jpg|ചോളം
File:Corn,_Maize_-_ചോളം,_മക്കച്ചോളം_03.jpg|ചോളം ചെടി
File:Corn flower VijayanRajapuram.jpg|thumb|ചോളത്തിന്റെ പൂക്കുല
Corn_-_ചോളം_01.JPG|ചോളം
Corn_-_ചോളം_02.JPG|ചോളം
File:Maize -Zea mays - corn 06.jpg
ചോളം.JPG|ചോളം കൊണ്ടുള്ള അലങ്കാരം
Zea mays fraise MHNT.BOT.2011.18.21.jpg|*Zea mays "fraise"*
Dent Corn 'Oaxacan Green' (Zea mays) MHNT 2.jpg|*Zea mays "Oaxacan Green"*
Zea mays 'Ottofile giallo Tortonese' MHNT.BOT.2015.34.1.jpg|Zea mays 'Ottofile giallo Tortonese'
ചോളകൃഷി..JPG|ചോളകൃഷി


## അവലംബം
പ്രഭാത് ബാലവിജ്ഞാനകോശം

വർഗ്ഗം:പുല്ലുകൾ
വർഗ്ഗം:മുഖ്യാഹാരങ്ങൾ
വർഗ്ഗം:ലാറ്റിനമേരിക്ക ജന്മദേശമായ വിളകൾ
വർഗ്ഗം:കാൾ ലിനേയസ് നാമകരണം ചെയ്തവ
വർഗ്ഗം:കേരളത്തിലെ സസ്യജാലം
നരി കോൺട്രാക്റ്റർ

**നരിമാൻ ജംഷഡ്ജി (നരി) കോണ്ട്രാക്റ്റർ** (ജനനം: മാർച്ച് 7, 1934) മുൻ ഇന്ത്യൻ ക്രിക്കറ്റു കളിക്കാരനും ക്യാപ്റ്റനുമായിരുന്നു.  ആദ്യ ഫസ്റ്റ് ക്ലാസ് മൽസരത്തിൽ പരിക്കേറ്റ ഗുജറാത്ത് ക്യാപ്റ്റനു പകരമായി കളത്തിലിറങ്ങാൻ ഭാഗ്യം ലഭിച്ച നരി കോണ്ട്രാക്റ്റർ രണ്ടിന്നിംഗ്സിലും സെഞ്ചുറി നേടി കഴിവു തെളിയിച്ചു. ആർതർ മോറിസിനു ശേഷം ആ നേട്ടം കൈ വരിക്കുന്ന രണ്ടാമത്തെ കളിക്കാരനാണ്‌ ഇദ്ദേഹം. 1961-62 സീസണിൽ ബാർബഡോസിനെതിരേയുള്ള മൽസരത്തിനിടെ ചാർലി ഗ്രിഫിത്തിന്റെ പന്ത് തലക്കേറ്റ് ആറു ദിവസം അബോധാവസ്ഥയിലായ നരി കോണ്ട്രാക്റ്ററുടെ കരിയർ അതോടെ അവസാനിച്ചു. ഇപ്പോൾ മുംബൈയിൽ ക്രിക്കറ്റ് ക്ലബ് ഓഫ് ഇന്ത്യ അക്കാഡമിയിൽ കോച്ച് ആയി ജോലി നോക്കുന്നു. 

വർഗ്ഗം:1934-ൽ ജനിച്ചവർ

വർഗ്ഗം:മാർച്ച് 7-ന് ജനിച്ചവർ

വർഗ്ഗം:ഇന്ത്യൻ ക്രിക്കറ്റ് ടീം നായകന്മാർ
ഡിസംബർ 26

ഗ്രിഗോറിയൻ കലണ്ടർ പ്രകാരം **ഡിസംബർ 26** വർഷത്തിലെ 360 (അധിവർഷത്തിൽ 361)-ാം ദിനമാണ്‌

## ചരിത്രസംഭവങ്ങൾ

* 1805 - ഓസ്ട്രിയയും ഫ്രാൻസും പ്രസ്‌ബർഗ്ഗ് ഉടമ്പടിയിൽ ഒപ്പുവെച്ചു.
* 1860 - ആദ്യത്തെ ഇന്റർ ക്ലബ് ഫുട്ബോൾ മൽസരം ഇംഗ്ലണ്ടിലെ ഷെഫീൽഡിലെ സാൻഡിഗേറ്റ് റോഡ് ഗ്രൗണ്ടിൽ ഹാലം എ.സിയും ഷെഫീൽഡ് എഫ്.സിയും തമ്മിൽ നടന്നു
* 1862 - അമേരിക്കൻ സിവിൽ യുദ്ധം: ചിക്കാസ ബയാവിന്റെ യുദ്ധം ആരംഭിക്കുന്നു.
* 1898 - മേരി ക്യൂറിയും, പിയറി ക്യൂറിയും റേഡിയം കണ്ടെത്തിയതായി പ്രഖ്യാപിച്ചു.
* 1925 - കമ്മ്യൂണിസ്റ്റ് പാർട്ടി ഓഫ് ഇന്ത്യ സ്ഥാപിതമായി
* 1948 - അവസാനത്തെ സോവിയറ്റ് സേന വടക്കൻ കൊറിയയിൽ നിന്നും പിൻവാങ്ങി.
* 1975 - ലോകത്തിലെ ആദ്യത്തെ വാണിജ്യ സൂപ്പർസോണിക് വിമാനം ടിയു-144, മാക് 2 വിനെ അതിശയിപ്പിച്ചുകൊണ്ട് സേവനം ആരംഭിച്ചു.
* 2004 - ഇന്തോനേഷ്യയിലെ സുമാത്ര പ്രഭവ കേന്ദ്രമായി , റിച്റ്റർ സ്കെയിലിൽ 9.3 രേഖപ്പെടുത്തിയ ഭൂകമ്പം സൃഷ്ടിച്ച സുനാമി ഇന്ത്യൻ മഹാസമുദ്രതീരങ്ങളിൽ വൻ നാശം വിതക്കുകയും 300,000 പേരുടെ മരണത്തിനു കാരണമാവുകയും ചെയ്തു.
* 2009 - ചൈന ലോകത്തെ ഏറ്റവും ദൈർഘ്യമേറിയ അതിവേഗ റെയിൽ പാത തുറന്നു. ഇത് ബെയ്‌ജിങ്ങും ഗുവാങ്ഷൌവുമായി ബന്ധിപ്പിക്കുന്നു.



## ജന്മദിനങ്ങൾ
* അലക്സാണ്ടർ അംഫിറ്റിയാട്രോവ് (ജനനം	1862 ഡിസംബർ 26)
റഷ്യൻ എഴുത്തുകാരനും നോവലിസ്റ്റും ചരിത്രകാരനും ആയിരുന്നു.
* നേതാജി സുഭാഷ് ചന്ദ്രബോസിന്റെ സഹയാത്രികയും ഭാര്യയുമായിരുന്നു എമിലി ഷെങ്കൽ(26 ഡിസംബർ 1910 – മാർച്ച് 1996).
* ഫ്രഞ്ചു ചിത്രകാരനായിരുന്നു മോറീസ് ഉത്രില്ലൊ. 1883 ഡിസംബർ 26-നു പാരീസിൽ ജനിച്ചു.
* ചൈനീസ് കമ്യൂണിസ്റ്റ് വിപ്ലവകാരി, ഗറില്ലാ യുദ്ധതന്ത്രജ്ഞൻ, മാർക്സിസ്റ്റ്‌ ചിന്തകൻ എന്നീ നിലകളിൽ പ്രശസ്തനാണ് മാവോ സേതൂങ്ങ്‌ (1893 ഡിസംബർ 26 – 1976 സെപ്റ്റംബർ 9).
* ബാബാ ആംടേ(മുരളീധർ ദേവീദാസ് ആംടേ) ജനനം	1914 ഡിസംബർ 26
ഹിങ്കാൻഘട്ട്, മഹാരാഷ്ട്ര, ബ്രിട്ടീഷ് ഇന്ത്യ.

## ചരമവാർഷികങ്ങൾ
* 1530 - മുഗൾ സാമ്രാജ്യത്തിന്റെ  സ്ഥാപകനായ ബാബറിന്റെ ചരമദിനം
* 1999 - മുൻ ഇന്ത്യൻ പ്രസിഡന്റ് ശങ്കർ ദയാൽ ശർമ്മയുടെ ചരമദിനം

## മറ്റു പ്രത്യേകതകൾ
2004-ഡിസംബർ 24ന്  ഇന്ത്യൻ മഹാ സമുദ്രത്തിലെ അതിശക്തമായ ഭൂകമ്പം സൃഷ്ടിച്ച സുനാമി എതാണ്‌ട് 2,30,000 പേരുടെ ജീവൻ അപഹരിച്ചു .ഇന്തോനേഷ്യയിലെ സുമാത്ര ദീപിലാണ്‌ ഏറ്റവും കൂടുതൽ നാശനഷ്ടം ഉണ്ടാക്കിയത്.

വർഗ്ഗം:ഡിസംബർ 26
മഹാനദി

വടക്കേ ഇന്ത്യയിലെ നാല് വൻ നദികളിൽ ഹിമാലയത്തിൽനിന്ന് ഉത്ഭവിക്കാത്ത ഒരേയൊരു നദിയാണ് **മഹാനദി**(). ഛത്തീസ്ഗഡിലെ റായ്‌പൂർ ജില്ലയിലെ മലനിരകളിലാണ് ഇതിന്റെ ഉത്ഭവം. പ്രധാനമായും ഛത്തീസ്ഗഢിലൂടെയും ഒറീസയിലൂടെയുമാണ് ഈ നദി ഒഴുകുന്നത്. ഏകദേശം 860 കിലോമീറ്റർ നീളമുള്ള മഹാനദി ഒടുവിൽ ബംഗാൾ ഉൾക്കടലിനോട് ചേരുന്നു.  മഹാനദിയിലെ വെള്ളപ്പൊക്കം മൂലം ചത്തീസ്ഗഡിലും മറ്റും കനത്ത നാശനഷ്ടങ്ങൾ ഉണ്ടാകാറുണ്ട്.
ഒറീസയിലെ സാംബല്പൂർ ജില്ലയിൽ മഹാനദിക്കു കുറുകേയാണ്‌ ഹിരാക്കുഡ് അണക്കെട്ട് നിർമ്മിക്കപ്പെട്ടിരിക്കുന്നത്.

## പോഷക നദികൾ
* സിയോനാദ്
* ഹസിദിയോ
* മണ്ഡ്
* ഈബ്
* ജോംഗ്
* ഓങ്
* തെൽ
## പുരാണത്തിൽ
മഹാനദിയേക്കുറിച്ച് മഹാഭാരതത്തിൽ പരാമർശിക്കുന്നുണ്ട്. പഞ്ചപാണ്ഡവരിൽ ഒരാളായ അർജ്ജുനൻ ഒരിക്കൽ മഹാനദിയിൽ സ്നാനം ചെയ്തതായും പറയുന്നു.

## ധാതുനിക്ഷേപം
മഹാനദിയുടെ തീരപ്രദേശങ്ങളിൽ വൻ ധാതുനിക്ഷേപങ്ങൾ കാണപ്പെടുന്നു. ചുണ്ണാമ്പ്, മാംഗനീസ്, ഇരുമ്പയിര് എന്നിവയാണവ.

## പുറത്തേക്കുള്ള കണ്ണികൾ
*  Bargarh district topography 
* Burnt paddy and dead fish 
* Orissa Govt. blamed for declining quality of river water 
* Mahanadi River 

## അവലംബം

വർഗ്ഗം:ഇന്ത്യയിലെ നദികൾ
വർഗ്ഗം:പൂർവ്വഘട്ടത്തിലെ പ്രധാന നദികൾ
നർമദ

മദ്ധ്യഇന്ത്യയിലെ ഒരു നദിയാണ് **നർമദ**. വിന്ധ്യ-സത്പുര മലനിരകൾക്കിടയിലായി മദ്ധ്യപ്രദേശ്, ഗുജറാത്ത്, മഹാരാഷ്ട്ര എന്നീ സംസ്ഥാനങ്ങളിലൂടെയാണ് ഈ നദിയൊഴുകുന്നത്. മദ്ധ്യപ്രദേശിലെ മെയ്കല മലയിൽ ഉദ്ഭവിക്കുന്ന നർമദക്ക് 1312 കിലോമീറ്റർ നീളമുണ്ട്. ശക്തമായ ഒഴുക്കും അനേകം വെള്ളച്ചാട്ടങ്ങളുമുള്ള നദിയാണിത്. ഗുജറാത്തിലെ ഭാറുച്ചിൽ വച്ച് നർമദ അറബിക്കടലിൽ പതിക്കുന്നു. ചരിത്രാതീത കാലത്ത് ദിനോസറുകളുടെ വിഹാരകേന്ദ്രമായിരുന്നു നർമ്മദയുടെ താഴ്വരകൾ. രാജാസോറസ് നർമ്മദെൻസിസ് എന്ന ദിനോസറുകൾ ഇവിടെ ജീവിച്ചിരുന്നു.

## പോഷക നദികൾ

* ബുഡ്നർ
* ബൻജർ

## മതപ്രാധാന്യം

ഹിന്ദുപുരാണങ്ങളിൽ നർമദ പുണ്യനദിയാണെന്നു പറയുന്നു. ഉദ്ഭവസ്ഥാനത്തിനടുത്തുള്ള ഓംകാരേശ്വർ പ്രസിദ്ധമായ തീർഥാടനകേന്ദ്രമാണ്. പുണ്യനദിയായ ഗംഗപോലും വർഷത്തിലൊരിക്കൽ നർമദയിൽ കുളിച്ച് ശുദ്ധിവരുത്താറുണ്ടെന്നാണ് ഐതിഹ്യം. നർമദയെ കണ്ടാൽതന്നെ പാപമോചനം ലഭിക്കുമെന്നാണ് വിശ്വാസം. ഉദ്ഭവസ്ഥാനമായ അമർകാണ്ടകിൽ വച്ച് മരിക്കുന്നവർക്ക് മോക്ഷം ലഭിക്കുമെന്നും വിശ്വസിക്കപ്പെടുന്നു. മദ്ധ്യപ്രദേശ് (1,077 കി.മീ), മഹാരാഷ്ട്ര (74 കി.മീ - മദ്ധ്യപ്രദേശിന്റെയും മഹാരാഷ്ട്രയുടെയും അതിരിൽ 35 കി.മീ, മദ്ധ്യപ്രദേശിന്റെയും ഗുജറാത്തിന്റെയും അതിരിൽ 39 കി.മീ), ഗുജറാത്ത് (161 കി.മീ) എന്നീ സംസ്ഥാനങ്ങളിലൂടെ നർമ്മദ ഒഴുകുന്നു..

## ധാതുക്കൾ

നർമദയുടെ തീരങ്ങളിൽ ഇരുമ്പ്, മാംഗനീസ്, ചുണ്ണാമ്പ് എന്നിവയുടെ നിക്ഷേപങ്ങൾ കാണപ്പെടുന്നു.

## നർമദാ വാട്ടർ ഡിസ്പ്യൂട്ട് ട്രിബ്യൂണൽ

മദ്ധ്യപ്രദേശ്, ഗുജറാത്ത്, മഹാരാഷ്ട്ര എന്നീ സംസ്ഥാനങ്ങളിലെ കാർഷിക മേഖലയ്ക്ക് വളരെ വിലപ്പെട്ടതാണ് നർമദയിലെ ജലം. നദീജലം പ്ങ്കുവയ്ക്കുന്നതിൽ ഈ സംസ്ഥാനങ്ങൾ തമ്മിലുള്ള തർക്കങ്ങൾ പരിഹരിക്കാൻ രൂപവത്കരിക്കപ്പെട്ടതാണ് നർമദാ വാട്ടർ ഡിസ്പ്യൂട്ട് ട്രിബ്യൂണൽ.

## സർദാർ സരോവർ അണക്കെട്ട് വിവാദം

നർമദാ വാട്ടർ ഡിസ്പ്യൂട്ട് ട്രിബ്യൂണലിന്റെ നിർദ്ദേശപ്രകാരം 1979-ൽ രൂപംകൊണ്ടതാണ് നർമദാവാലി വികസന പദ്ധതി. അതിന്റെ ഭാഗമായി നിർമ്മിക്കുന്ന വൻ അണക്കെട്ടുകളിലൊന്നാണ് ഏറെ വിവാദങ്ങളിണ്ടാക്കിയ സർദാർ സരോവർ. ഗുജറാത്തിൽ 20 ലക്ഷം ഹെക്റ്റർ പ്രദേശത്തും രാജസ്ഥാനിൽ 75000 ഹെക്റ്റർ പ്രദേശത്തും കൃഷിക്കായി ജലമെത്തിക്കാൻ കഴിയുമെന്നാണ് ഇതിന്റെ നിർമാതാക്കൾ പ്രതീക്ഷിക്കുന്നത്. ആ പ്രദേശത്തിന്റെ വൈദ്യുതീകരണത്തിനും ഇത് സഹായകമാകുമെന്നും 50 ലക്ഷം ജനങ്ങൾക്ക് ഇതിന്റെ പ്രയോജനങ്ങൾ ലഭിക്കുമെന്നും കണക്കുകൂട്ടുന്നു.
എന്നാൽ പരിസ്ഥിതി പ്രവർത്തകർ ഇതിനെതിരായി രംഗത്ത് വന്നു. *[[നർമ്മദ ബചാവോ ആന്ദോളൻ]]* എന്ന് അറിയപ്പെടുന്ന സമരപരിപാടിക്ക് പ്രശസ്ത പരിസ്ഥിതി പ്രവർത്തകയായ മേധ പാട്കറാണ് നേതൃത്വം നൽകുന്നത്.

## അവലംബം



വർഗ്ഗം:ഇന്ത്യയിലെ നദികൾ
വർഗ്ഗം:സപ്തനദികൾ
വർഗ്ഗം:മധ്യപ്രദേശിലെ നദികൾ
വർഗ്ഗം:ഗുജറാത്തിലെ നദികൾ
വർഗ്ഗം:മഹാരാഷ്ട്രയിലെ നദികൾ
യമുന

thumb|right|200px|യമുന
right|thumb|200px|ത്രിവേണീ സംഗമം
ഗംഗ നദിയുടെ ഒരു പ്രധാന പോഷക നദിയാണ് **യമുന**. 1370 കിലോമീറ്റർ നീളമുള്ള ഈ നദി ‍ഗംഗയുടെ ഏറ്റവും നീളമേറിയ പോഷകനദിയാണ്. ലോകാത്ഭുതങ്ങളിൽ ഒന്നായ താജ്മഹൽ സ്ഥിതി ചെയ്യുന്നത് യമുനയുടെ തീരത്താണ്. ഇന്ത്യയുടെ തലസ്ഥാനമായ ഡെൽഹിയും യമുനയുടെ തീരപ്രദേശത്താണ്. ഹരിയാന,ഉത്തർപ്രദേശ് എന്നീ സംസ്ഥാനങ്ങളിലൂടെ ഒഴുകുന്നു.

## ഉദ്ഭവസ്ഥാനം
നരേന്ദ്രനഗറിലെ യമുനോത്രിയാണ് യമുനയുടെ ഉദ്ഭവസ്ഥാനം. ഉത്തർപ്രദേശ് സംസ്ഥാനത്തിൽ സ്ഥിതിചെയ്യുന്ന ഈ പ്രദേശം സമുദ്രനിരപ്പിൽ നിന്ന് 6330 മീറ്റർ ഉയരത്തിലാണ്. ഋഷിഗംഗ, ഹനുമാൻഗംഗ, ഉമ തുടങ്ങിയ ചെറിയ ഒഴുക്കുക്കൾ ഉദ്ഭവസ്ഥാനത്തിനടുത്ത് യമുനയെ പോഷിപ്പിക്കുന്നു. യമുനയുടെ ഏറ്റവും വലിയ പോഷകനദിയാണ് ടോൺസ് നദി (English: The Tons River, हिन्दी: टौंस नदी). ഗിരി നദി, ഹിന്ദോൻ നദി, ബെത്‌വാ നദി, ദസാൻ നദി, കേൻ നദി, സിന്ധ് നദി, ചമ്പൽ നദി കാളി സിന്ധ് നദി, പർവാൻ നദി, പാർവതി നദി, ബാനാസ് നദി, സിപ്ര നദി എന്നിവയും യമുനയുടെ പോഷക നദികളിൽ ഉൾപ്പെടുന്നു. ഇവയെ കൂടാതെ മറ്റുചില മലയൊഴുക്കുകളും യമുനയിൽ ചേരുന്നു.

## പോഷകനദികൾ

#### ടോൺസ്

യമുനയുടെ ഏറ്റവും നീളമേറിയ പോഷകനദി. പ്രശസ്ത സുഖവാസകേന്ദ്രമായ ഡെറാഡൂൺ ടോൺസിന്റെ തീരത്താണ്.
#### ചമ്പൽ

മധ്യപ്രദേശിലെ മൗ എന്ന സ്ഥലത്ത് ഉദ്ഭവിക്കുന്ന ചമ്പൽ യമുനയുടെ പോഷക നദിയാണ്. 965 കിലോമീറ്റർ നീളമുള്ള ഈ നദിയിൽ അനേകം വെള്ളച്ചാട്ടങ്ങൾ കാണപ്പെടുന്നു. ഒരുകാലത്ത് ഈ നദിയുടെ തീരങ്ങളിലെ ചമ്പൽകാടുകൾ കൊള്ളക്കാരുടെ ഒളിത്താവളമെന്ന പേരിൽ കുപ്രസിദ്ധങ്ങളായിരുന്നു.

#### ബെത്വ

വെത്രാവതി എന്നും ഇതിന് പേരുണ്ട്. ഹംരിപൂറിൽ വച്ച് യമുനയോട് ചേരുന്നു.

#### കെൻ

യമുനയുടെ മറ്റൊരു പ്രധാന പോഷകനദി. മധ്യപ്രദേശിലെ കെയ്ദൂർ മലയിൽനിന്നാണ് ഉദ്ഭവിക്കുന്നത്.

## പുരാണത്തിൽ
മഹാഭാരതത്തിൽ യമുനയ്ക്ക് **കാളിന്ദി** എന്നാണ് പേര്. ശ്രീകൃഷ്ണന്റെ ജന്മസ്ഥലമായ മഥുര യമുനാതീരത്താണ്. അദ്ദേഹം ബാല്യകാലം ചെലവഴിച്ച അമ്പാടി,വൃന്ദാവനം എന്നിവയും യമുനാതീരത്താണ് സ്ഥിതി ചെയ്യുന്നത്. കാളീയമർദ്ദനം നടന്നത് യമുനയിലാണെന്ന് പറയപ്പെടുന്നു.കൃഷ്ണൻ ജനിച്ചപ്പോൾ കംസനിൽനിന്ന് രക്ഷിക്കാനായി പിതാവ് വസുദേവർ ശിശുവിനെ അമ്പാടിയിലെത്തിച്ചു. അമ്പാടിയിലെത്താൻ യമുനാ നദി കടക്കണമായിരുന്നു. വസുദേവർ യമുനയോട് പ്രാർത്ഥിക്കുകയും നദിയിലെ ഒഴുക്ക് നിലച്ച് നദി രണ്ടായി പിളരുകയും ചെയ്തെന്ന് പുരാണത്തിൽ പറയുന്നു.

വർഗ്ഗം:ഇന്ത്യയിലെ നദികൾ
വർഗ്ഗം:ഗംഗയുടെ പോഷകനദികൾ
വർഗ്ഗം:സപ്തനദികൾ
വർഗ്ഗം:ഉത്തർപ്രദേശിലെ നദികൾ
വർഗ്ഗം:യമുന നദി
ഡിസംബർ 27

ഗ്രിഗോറിയൻ കലണ്ടർ പ്രകാരം **ഡിസംബർ 27** വർഷത്തിലെ 361 (അധിവർഷത്തിൽ 362)-ാം ദിനമാണ്‌

## ചരിത്രസംഭവങ്ങൾ

* 537 - കോൺസ്റ്റാന്റിനോപ്പിളിൽ ഹഗിയ സോഫിയയുടെ നിർമ്മാണം പൂർത്തിയായി.
* 1831 - ചാൾസ് ഡാർവിൻ എച്ച്. എം.എസ് ബീഗീളിൽ തന്റെ യാത്ര തുടങ്ങി. പരിണാമസിദ്ധാന്തം ആവിഷ്കരിക്കപ്പെട്ടത് ഈ യാത്രയിലാണ്.
* 1911 - ഇന്ത്യയുടെ  ദേശീയഗാനമായ 'ജന ഗണ മന' ആദ്യമായി ഇന്ത്യൻ നാഷണൽ കോൺഗ്രസിലെ കൽക്കട്ട സമ്മേളനത്തിൽ ആലപിക്കപ്പെട്ടു.
* 1935 - ജൂനിയായിലെ ചരിത്രത്തിലെ ആദ്യത്തെ വനിതാ റാബിയായി റെജീന ജോനാസിനെ നിയമിച്ചു.
* 1939 - 7.8 Mw എർസിൻചാൻ ഭൂകമ്പം കിഴക്കൻ തുർക്കിയിൽ കുലുക്കം മെർക്കുലി സ്കെയിലിൽ XI  തീവ്രതയിൽ സംഭവിച്ചു. കുറഞ്ഞത് 32,700 പേർ കൊല്ലപ്പെട്ടു.
* 1945 - ഇരുപത്തെട്ടു രാജ്യങ്ങൾ ചേർന്ന് ലോകബാങ്ക് സ്ഥാപിച്ചു.
* 1968 - അപ്പോളോ പ്രോഗ്രാം: അപ്പോളോ 8 പസിഫിക് ഓഷ്യൻ തകർച്ചയിൽ നിന്ന് രക്ഷപെട്ടു. ചന്ദ്രന്റെ ആദ്യത്തെ മാനുഷിക ഭ്രമണപഥവീക്ഷണം അവസാനിച്ചു.
* 1978 - സ്പെയിൻ നാൽപ്പതു വർഷത്തെ ഏകാധിപത്യത്തിനു ശേഷം ജനാധിപത്യം സ്വീകരിച്ചു.
* 2007 - മുൻ പാകിസ്താൻ  പ്രധാനമന്ത്രി ബേനസീർ ഭൂട്ടോ വെടിയേറ്റു മരിച്ചു. റാവൽ പിണ്ടിയിൽ പൊതുയോഗസ്ഥലത്തു വെച്ചായിരുന്നു അന്ത്യം.
* 2008 - ഓപ്പറേഷൻ കാസ് ലീഡ്: ഇസ്രായേൽ ഗാസയിൽ 3 ആഴ്ച പ്രവർത്തനങ്ങൾ തുടങ്ങുന്നു.
 


## ജന്മദിനങ്ങൾ
* 1796 - പ്രശസ്ത കവി മിർസാ ഗാലിബിന്റെ ജന്മദിനം
* 1922 - ടി.കെ. കൃഷ്ണൻ ഒന്നും, നാലും കേരളനിയമസഭകളിൽ കുന്ദംകുളം നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു.
* 1940 ഡേവിഡ് ഷെപ്പേർഡ് ഇംഗ്ലണ്ടിലെ ഡെവണിലെ ബിഡ്ഫോർഡിൽ ജനിച്ചു. 2009 ഒക്ടോബർ 27-ന് ശ്വാസകോശാർബുദത്തേത്തുടർന്ന് അന്തരിച്ചു.
* 1822 - ഫ്രഞ്ച് ശാസ്ത്രജ്ഞനായ ലൂയി പാസ്ചർ
* 1927 - നിത്യാനന്ദ് സ്വാമി - ഉത്തരാഘണ്ട് മുൻ മുഖ്യമന്ത്രി (മരണം 2012)
* 1965 - ബോളിവുഡ് നടൻ സൽമാൻ ഖാൻ

## ചരമവാർഷികങ്ങൾ
* 1923 - പ്രശസ്ത വാസ്തു ശില്പി ഗുസ്താവ്  ഈഫലിന്റെ ചരമദിനം.
* 2003 - നാഗവള്ളി ആർ.എസ്. കുറുപ്പ് മലയാളം സാഹിത്യകാരനായിരുന്നു.
* 2008 - ശിവ് മേവലാൽ  ഇന്ത്യയുടെ എക്കാലത്തെയും മികച്ച ഫുട്ബോൾ താരങ്ങളിൽ ഒരാളായിരുന്നു ശിവ് മേവലാൽ.
* 2007 - ബേനസീർ ഭൂട്ടോ റാവൽപിണ്ടി,പാകിസ്താൻ. പാകിസ്താനിലെ പന്ത്രണ്ടാമത്തെയും പതിനാറാമത്തെയും പ്രധാനമന്ത്രിയായിരുന്നു

## മറ്റുപ്രത്യേകതകൾ

വർഗ്ഗം:ഡിസംബർ 27
വർഗ്ഗം:ഡിസംബർ
ഡിസംബർ 28

ഗ്രിഗോറിയൻ കലണ്ടർ പ്രകാരം **ഡിസംബർ 28** വർഷത്തിലെ 362 (അധിവർഷത്തിൽ 363)-ാം ദിനമാണ്‌

## ചരിത്രസംഭവങ്ങൾ

* 893 - അർമേനിയയിലെ ഡിവിൻ നഗരം ഭൂകമ്പം മൂലം നശിച്ചു.
* 1612 - ഗലീലിയോ ഗലീലി നെപ്റ്റ്യൂൺ കണ്ടെത്തി
* 1768 - തായ്ലാൻഡിന്റെ രാജാവിനെ കീഴടക്കി ടാക്സിൻ കിരീടധാരണം നേടിയെടുത്തു തോൻബുരി ഒരു തലസ്ഥാനമാക്കി.
* 1836 - തെക്കൻ ഓസ്ട്രേലിയ, അഡെലെയ്ഡ് എന്നീ സ്ഥലങ്ങൾ സ്ഥാപിതമായി
* 1836 - സ്പെയിൻ മെക്സിക്കോയുടെ സ്വയംഭരണാവക്കാശം അംഗീകരിച്ചു.
* 1846 - അയോവ 29-ാമത്തെ യുഎസ് സംസ്ഥാനമായി അംഗീകരിക്കപ്പെട്ടു.
* 1885- ഇന്ത്യൻ നാഷണൽ കോൺഗ്രസ് രൂപീകരിച്ചു.
* 1895 - വിൽഹെം കോൺറാഡ് റോൺട്ജൻ ഒരു പുതിയ തരം റേഡിയേഷൻ കണ്ടുപിടിച്ച് ഒരു പേപ്പർ പ്രസിദ്ധീകരിച്ചു, പിന്നീട് ഇത് എക്സ്-രശ്മികൾ എന്നറിയപ്പെട്ടു.
* 1912 - ആദ്യത്തെ മുനിസിപ്പൽ ഉടമസ്ഥതയിലുള്ള ട്രാം സാൻ ഫ്രാൻസിസ്കോയിൽ തെരുവിലിറങ്ങി.
* 1989 - ഓസ്ട്രേലിയയിലെ ന്യൂ സൗത്ത് വേൽസിലെ ന്യൂകാസ്റ്റിലിൽ 5.6 തീവ്രത രേഖപ്പെടുത്തിയ ഭൂചലനത്തിൽ 13 പേർ കൊല്ലപ്പെട്ടു.
* 2009 - പാകിസ്താനിലെ കറാച്ചിയിൽ ഷിയ മുസ്ലീങ്ങൾ ആശൂറ ദിനം ആചരിക്കുമ്പോൾ നടന്ന ഒരു ചാവേർ ബോംബാക്രമണത്തിൽ നാല്പതിമൂന്ന് പേർ മരിച്ചു. 
* 2014 - സുരാബയ മുതൽ സിംഗപ്പൂർ വരെയുള്ള ഇന്തോനേഷ്യ എയർ ഏഷ്യ വിമാനം 8501 കരിമിഡ കടലിടുക്കിൽ തകർന്നു. 162 പേരുടെ മരണത്തിനിടയാക്കി.
* 2014 - ഇറ്റാലിയൻ നദിയിലെ അഡ്രിയാട്ടിക്ക് സമുദ്രത്തിലെ ഒൻടാരിയോ കടലിടുക്കിൽ ജർമ്മനിയിലെ എം.എസ്. നോർമാൻ അറ്റ്ലാന്റിക് തീപിടിച്ചു ഒൻപത് പേർ മരിക്കുകയും, 19 പേരെ കാണാതാവുകയും ചെയ്തു. 


## ജന്മദിനങ്ങൾ
* 1882 - ജ്യോതിഃശാസ്ത്രജ്ഞൻ ആർതർ എഡിങ്ടൺ
* 1937 - പ്രശസ്ത വ്യവസായി രത്തൻ ടാറ്റ
* 1940 - ഇന്ത്യൻ പ്രതിരോധമന്ത്രിയും മുൻ കേരള മുഖ്യമന്ത്രിയുമായ എ.കെ. ആന്റണി
* 1954 - ഹോളിവുഡ് നടൻ ഡെൻസെൽ വാഷിംഗ്ടൻ

## ചരമവാർഷികങ്ങൾ
## മറ്റുപ്രത്യേകതകൾ

വർഗ്ഗം:ഡിസംബർ 28
കീരി

“ഹെർപെസ്റ്റിഡേ” കുടുംബത്തിൽ പെട്ട **കീരി** കാട്ടിലും നാട്ടിലും കാണുന്ന ഒരു ജീവിയാണ്‌. പാമ്പ്, എലി, അരണ, ഓന്ത്, പക്ഷികൾ ഇവയൊക്കെയാണ് പ്രധാന ആഹാരം. മനുഷ്യനുമായി നന്നായി ഇണങ്ങുന്ന ജീവിയാണ്.

## കീരിയും പാമ്പും
അത്യധികം ചലന ശേഷിയുള്ളതുകൊണ്ട്  കീരിക്ക് പാമ്പിനെ നേരിടാൻ എളുപ്പമാണ്. പാമ്പിനെ നേരിടുന്ന സമയം അതിൻറെ രോമങ്ങൾ എഴുന്നു നിൽക്കാറുണ്ട്. ഇക്കാരണങ്ങളാൽ പാമ്പ് കൊത്തിയാലും ശരീരത്തിൽ ഏൽക്കുക അപൂർവമാണ്. ഏറ്റാലും പാമ്പുവിഷത്തിനുള്ള അസറ്റൈൽകൊളീൻ എന്ന റിസപ്റ്റർ ഉള്ളതുകൊണ്ട് ചാകാറില്ല.

## ഇനങ്ങൾ
നാടൻ കീരി, തവിടൻ കീരി, ചുണയൻ കീരി, ചെങ്കീരി എന്നീ ഇനങ്ങളാണ് കേരളത്തിൽ കാണപ്പെടുന്നത്.

## ചിത്രങ്ങൾ

## മറ്റ് ലിങ്കുകൾ

## അവലംബം

വർഗ്ഗം:ഏഷ്യയിലെ സസ്തനികൾ
വർഗ്ഗം:കീരികൾ
വർഗ്ഗം:ആഫ്രിക്കയിലെ സസ്തനികൾ
പിരാന

ആക്രമണകാരിയായ മത്സ്യമാണ് **പിരാന**. ആംഗലേയത്തിൽ  Piranha എന്ന് ഉച്ചരിക്കുന്നു .ശുദ്ധ ജല മത്സ്യമായ ഇവയെ ആമസോൺ നദിയിലാണ് കണ്ട് വരുന്നത്. ഇവയ്ക്ക് മനുഷ്യൻ അടക്കം മിക്ക ജീവജാലങ്ങളേയും നിമിഷനേരങ്ങൾക്കുള്ളിൽ ഭക്ഷിക്കാൻ സാധിക്കും, എന്നാൽ ഇവ മനുഷ്യരെ ആക്രമിച്ചതായി വളരെ അപൂർവ്വമായേ രേഖപ്പെടുത്തിയിട്ടുള്ളൂ. കൂർത്ത പല്ലുകളും, മാംസത്തോടുള്ള ആർത്തിയും ഇവയുടെ കുപ്രസിദ്ധിക്ക് കാരണമാണ്. രക്തത്തെ പെട്ടെന്നാകർഷിക്കുന്ന ഇവ, വേനൽ കാലത്താണ് കൂടുതലും അക്രമികളാകാറുള്ളത്

## ശരീര പ്രകൃതി
സാധാരണയായി 6-10 ഇഞ്ച് നീളമുള്ള പിരാന, 18 ഇഞ്ച് വലിപ്പത്തിലും കണ്ടിട്ടുള്ളതായി പറയപ്പെടുന്നു.

## ആന്ധ്രാപ്രദേശിലെ ഗോദാവരി നദി പിരാന ഉണ്ട്


## മറ്റ് ലിങ്കുകൾ
* Eric J. Lyman: Piranha meat could take a bite out of what ails you, Houston Chronicle, July 17, 1998
മലയണ്ണാൻ

അണ്ണാന്റെ വർഗത്തിൽ ഏറ്റവും വലിപ്പവും സൌന്ദര്യവുമുള്ള ജീവിയാണ്** മലയണ്ണാൻ** (ശാസ്ത്രീയനാമം:Ratufa indica) മരത്തിന്റെ മുകളിൽ തന്നെ കഴിയുന്ന ഈ സസ്തനിയുടെ വിവിധ ഉപജാതികളെ ഇന്ത്യയിലെമ്പാടും കാണാവുന്നതാണ്. എന്നാൽ ഇന്ത്യയിലെ ഒരു തദ്ദേശീയ ജീവിയാണിത്. കേരളത്തിൽ പശ്ചിമഘട്ട വനങ്ങളിൽ കണ്ടുവരുന്നു. പൂർണ്ണമായും കാടുകളിൽ ജീവിക്കുന്ന മലയണ്ണാൻ പകൽ പുറത്തിറങ്ങുന്ന ഒരു ജീവിയാണ്‌. ജീവശാസ്ത്രപരമായി മലയണ്ണാന്റെ അടുത്ത ബന്ധുവാണ്‌ ചിന്നാർ വന്യജീവി സങ്കേതത്തിൽ കണ്ടുവരുന്ന ചാമ്പൽ മലയണ്ണാൻ.

## വിവരണം
കേരളത്തിൽ കണ്ടുവരുന്ന മലയണ്ണാന്റെ ശരീരത്തിന്റെ പുറംഭാഗം ചുവപ്പു കലർന്ന തവിട്ടു നിറത്തോടു കൂടിയതായിരിക്കും. താടിമുതൽ പിൻകാലുകളുടെ ഇടയിൽ വരെ മഞ്ഞകലർന്ന ഓറഞ്ച് നിറത്തിലോ ഇളം തവിട്ടു നിറത്തിലോ ആണുണ്ടാവുക. ഈ നിറപ്രത്യേകത മൂലം മലയണ്ണാനെ ചിലപ്പോൾ മരനായ ആയി തെറ്റിദ്ധരിക്കാറുണ്ട്. ശരീരത്തിന് 45 സെ.മീ. നീളമുണ്ടാകാറുണ്ട്. വാൽ ഏകദേശം 70 സെ.മീ. നീളത്തിലുണ്ടായിരിക്കും. വാലിന്റെ അറ്റത്തായി ചെറിയ നിറവ്യത്യാസമുണ്ടാകാറുണ്ട്.  രണ്ട് കിലോഗ്രാം ഭാരമാണ് ഏകദേശമുണ്ടാവുക. ഭക്ഷണസമ്പാദനവും ജീവിതവും പൂർണ്ണമായും മരങ്ങളിലാണ്. മരങ്ങളിൽ നിന്ന് മരങ്ങളിലേയ്ക്ക് മാറാനായി 7 മീറ്റർ ദൂരം വരെ ചാടാറുണ്ട്. വലിയ മരങ്ങളുടെ കവരങ്ങളിലാണ് കൂടുണ്ടാക്കുക.  പഴങ്ങളും വൃക്ഷങ്ങളുടെ കൂമ്പുമാണ് പ്രധാന ഭക്ഷണം. അണ്ണാൻ വർഗ്ഗത്തിൽ പെട്ട മറ്റു ജീവികൾ അപകടഘട്ടങ്ങളിൽ ഓടി രക്ഷപെടുമെങ്കിൽ മലയണ്ണാൻ ചിലപ്പോൾ അനങ്ങാതെ നിൽക്കുന്ന പതിവുണ്ട്. ഇന്ത്യൻ ഉപഭൂഖണ്ഡത്തിൽ ബംഗാൾ-സത്പുരഭാഗം മുതൽ തെക്കോട്ടാണ് കണ്ടുവരുന്നത്. സമുദ്രനിരപ്പിൽ നിന്നും 200 മുതൽ 2300 വരെ മീറ്റർ ഉയരത്തിൽ മലയണ്ണാനെ കണ്ടുവരുന്നു.

## വംശനാശഭീഷണി
ഐ.യു.സി.എൻ. ചുവന്ന പട്ടികയിൽ വംശനാശത്തിന്റെ വക്കിൽ നിൽക്കുന്നത് എന്നാണ് മലയണ്ണാനെ കുറിച്ചിട്ടുള്ളത്. ഇന്ത്യയിൽ 1972-ലെ വന്യജീവി സംരക്ഷണ നിയമം പട്ടിക 2 പ്രകാരം സംരക്ഷിക്കപ്പെട്ടിട്ടുള്ള ജീവിയാണ് മലയണ്ണാൻ. വേട്ടയാടൽ വഴിയുള്ള ഭീഷണി കുറവാണെങ്കിലും ആവാസവ്യവസ്ഥയുടെ നാശം മൂലം കടുത്ത വംശനാശ ഭീഷണി നേരിടുന്നു.

## ഇതും കാണുക
* കേരളത്തിലെ സസ്തനികൾ

## അവലംബം
*വി. സദാശിവന്റെ “വന്യജീവി പരിപാലനം”

## ചിത്രശാല


Image:Malabar giant sqirrel.jpg
Image:Malabar giant sqirrel2.jpg
ചിത്രം:GiantSquirrel.JPG
Image:Malabar giant squirrel Ratufa indica 1.JPG
Image:Indian giant squirrel or malabar giant squirrel.jpg
Image:Indian giant squirrel-from Peringal Kuthu IB KSEB Ltd..jpg


## പുറത്തേക്കുള്ള കണ്ണികൾ

വർഗ്ഗം:അണ്ണാനുകൾ
വർഗ്ഗം:ഏഷ്യയിലെ സസ്തനികൾ
വർഗ്ഗം:ഇന്ത്യയിലെ കരണ്ടുതീനികൾ
വർഗ്ഗം:കേരളത്തിലെ സസ്തനികൾ
കൊലയാളിത്തിമിംഗലം

**കൊലയാളിത്തിമിംഗിലം** അഥവാ **ഓർക്ക**  ഡോൾഫിൻ കുടുംബത്തിൽ വച്ച്  ഏറ്റവും വലിയവയാണ്. പേരിൽ തിമിംഗിലം എന്നുണ്ടെങ്കിലും ഇവ തിമിംഗിലങ്ങളുടെ ജനുസ്സിൽ പെട്ടവയല്ല. എല്ലാ സമുദ്രങ്ങളിലും ഇവയെ കണ്ടുവരുന്നു.    മാംസഭോജികളായ ഇവ മീൻ, കടൽസിംഹം, തിമിംഗിലം എന്നിവയെ ഭക്ഷണമാക്കാറുണ്ട്. ബുദ്ധിശാലികളും മനുഷ്യരോട് നന്നായി ഇണങ്ങുന്നവയുമായ ഓർക്കകളെ പരിശീലിപ്പിച്ച് ചില സമുദ്രജീവി പ്രദർശനശാലകൾ ഇവയുടെ പ്രദർശനങ്ങൾ നടത്തിവരുന്നു.

## രൂപവിവരണം
കറുപ്പും വെളുപ്പും ഇടകലർന്ന ശരീരമുള്ള ഇവയുടെ മുതുകിലെ വലിയ ചിറകിന്  ആൺ തിമിംഗിലങ്ങളിൽ 1.8 മീറ്റർ നീളം  വരെ ഉണ്ടാവാറുണ്ട്. കടുംകറുത്ത ശരീരത്തിൽ കണ്ണുകൾക്ക്‌ പിന്നിലായി ദീർഘവൃത്താകൃതിയിലുള്ള വെള്ളപ്പാടും മുതുകിലെ ചിറകിനു പിന്നിൽ ഇരുവശങ്ങളിലായി ചാരനിറമുള്ള പാടുമുണ്ട്. നെഞ്ചിനു വെള്ളനിറമാണ്. വശങ്ങളിൽ വെള്ളപ്പാടും ഉരുണ്ട തുഴകളുമുണ്ട്.ആണിന് പെണ്ണിനേക്കാൾ വലിപ്പവും തൂക്കവും കൂടും. അതുപോലെ മുതുകിൽ നീളക്കൂടുതലുള്ളതും നേരെയുള്ളതുമായ ചിറകുകൾ ഉണ്ട്.   

## പെരുമാറ്റം
അഭ്യാസപാടവവും ജിജ്ഞാസയുമുള്ള ഇവ പലപ്പോഴും ബോട്ടുകളെയും മനുഷ്യരെയും സമീപിക്കാറുണ്ട്. അത്ര ശക്‌തിയിലല്ല വെള്ളം ചീറ്റുന്നത്. തിമിംഗിലങ്ങൾക്ക് പൊതുവെയുള്ള മറ്റു സ്വഭാവങ്ങളായ വേഗത്തിലുള്ള നീന്തൽ, ജലോപരിതലത്തിലേക്കുള്ള കുതിച്ചുയരൽ, വാൽകൊണ്ടുള്ള പ്രഹരം, തുഴകൾ കൊണ്ടുള്ള വീശിയടി മുതലായവ പ്രദർശിപ്പിക്കാറുണ്ട്. 

## വലിപ്പം
ശരീരത്തിന്റെ  മൊത്തം നീളം :5.5 - 9.8  മീ.

തൂക്കം :2600 -  9000 കിലോഗ്രാം 

## ആവാസം, കാണപ്പെടുന്നത്
കിഴക്കും പടിഞ്ഞാറും തീരപ്രദേശങ്ങളിൽ നിന്ന് മാറി താഴ്ചയുള്ളതും തണുപ്പുള്ളതുമായ ഉൾക്കടൽ മേഖലകൾ. 

## നിലനില്പിനുളള ഭീക്ഷണി
വേട്ട, ആവാസകേന്ദ്രങ്ങുളുടെ നാശം

## ചിത്രശാല

File:Orca-800.jpg
File:Killerwhales jumping.jpg
ചിത്രം:കൊലയാളി തിമിംഗിലങ്ങൾ ഓർലാന്റോ സീ വേൾഡ്.jpg
ചിത്രം:കൊലയാളി തിമിംഗിലം ഫ്ലോറിഡയിലെ ഓർലാന്റോ സീ വേൾഡ്.jpg


## ഇതുകൂടി കാണുക

*കേരളത്തിലെ സസ്തനികൾ
## അവലംബം

## പുറത്തേക്കുള്ള കണ്ണികൾ

വർഗ്ഗം:കടൽജീവികൾ
വർഗ്ഗം:സമുദ്രാന്തർ സസ്തനികൾ
വർഗ്ഗം:ഡോൾഫിനുകൾ
വർഗ്ഗം:പെൺകോയ്മ ജന്തുക്കളിൽ
ഇസ്ലാം വിശ്വാസികളുടെ ലോകജനസംഖ്യ (രാജ്യങ്ങൾ തിരിച്ചുള്ള പട്ടിക)

മുസ്‌ലിം ജനസംഖ്യ ലോകരാജ്യങ്ങളിൽ. ഇത് ഒക്ടോബർ 2006 ലോക ജനസംഖ്യ പട്ടിക അവലംബിച്ച് ഉണ്ടാക്കിയതാണ്.
Err:510

Err:510



വർഗ്ഗം:ജനസംഖ്യ
ലോഹ്ഡി

തണുപ്പുകാലത്തിന്റെ അവസാനം ഉത്തരേന്ത്യയിൽ പ്രത്യേകിച്ച് പഞ്ചാബിൽ നടക്കുന്ന ഒരു ഉത്സവമാണ് **ലോഹ്ഡി**. ലോഹ്രി ഉത്സവത്തിന്റെ പ്രാധാന്യവും ധാരാളം ഐതിഹ്യങ്ങളും ഉത്സവത്തെ പഞ്ചാബ് മേഖലയുമായി ബന്ധിപ്പിക്കുന്നു.   
## ചടങ്ങുകൾ
ചാണകവരളികൾ കൂടിയിട്ട് കത്തിച്ച് ആ തീജ്വാലക്ക് ചുറ്റും നിന്ന് തണുപ്പകറ്റാൻ സൂര്യനോട് പ്രാർത്ഥിക്കുന്നതാണ് ലോഹ്രിയിലെ പ്രധാന ചടങ്ങ്.സ്ത്രീകൾ ആ തീയിലേക്ക് എള്ളുവിത്തുകൾ എറിഞ്ഞതിന് ശേഷം നല്ല ഭാവിക്കുവേണ്ടി പ്രാർത്ഥിക്കുന്നു. തീജ്വാലകൾ ആ പ്രാർത്ഥന സൂര്യനിലെത്തിക്കുമെന്നും പിറ്റേന്നു മുതൽ സൂര്യൻ ചൂടുള്ള രശ്മികൾ വർഷിക്കുമെന്നുമാണ് വിശ്വാസം. എള്ളും ശർക്കരയും ഉപയോഗിച്ചുണ്ടാക്കുന്ന
മധുരപലഹാരം ബന്ധുക്കൾക്കും സുഹൃത്തുക്കൾക്കും കൊടുത്തയക്കുന്ന ചടങ്ങും ലോഹ്റിയിലുണ്ട്.

## ചരിത്രം / ഐതിഹ്യം
പണ്ട്കാലങ്ങളിൽ കാട്ടുമൃഗങ്ങളെ അകറ്റാൻ തീ കൂട്ടിയിരുന്നതിന്റെ ഓർമക്കായാണ് ലോഹ്റി ആഘോഷിക്കുന്നതെന്നും പറയപ്പെടുന്നു. 

## പേരിന്റെ ഉത്ഭവം
പഞ്ചാബിയിൽ എള്ളിന് **തിൽ** എന്നും ശർക്കരയ്ക്ക് **റോർഡി** എന്നുമാണ് പറയുന്നത്. ഇവ രണ്ടും ചേർത്ത് ** തിലോഡി** എന്നും ലോഹ്ഡിയെ വിളിക്കാറുണ്ട്. 
## അവലംബം

## പുറം കണ്ണികൾ

വിഭാഗം:ഇന്ത്യയിലെ ഉത്സവങ്ങൾ
വർഗ്ഗം:ഇന്ത്യയിലെ പുതുവത്സരങ്ങൾ
ചളവറ ഗ്രാമപഞ്ചായത്ത്

പാലക്കാട് ജില്ലയിൽ ഒറ്റപ്പാലം ബ്ലോക്കിന്റെ പടിഞ്ഞാറു ഭാഗത്തായി പട്ടാമ്പി ബ്ലോക്കിനോടും
ഷൊർണ്ണൂർ മുനിസിപ്പാലിറ്റിയൊടും ചേർന്നു കിടക്കുന്ന പഞ്ചായത്താണ് **ചളവറ**.

## അതിരുകൾ
*വടക്ക്*: നെല്ലായ, തൃക്കടീരി, ചെർപ്പുളശ്ശേരി പഞ്ചായത്തുകൾ

*കിഴക്ക്*: അനങ്ങനടി, തൃക്കടീരി പഞ്ചായത്തുകൾ

*തെക്ക്*: ഷൊർണ്ണൂർ മുനിസിപ്പാലിറ്റി, വാണിയംകുളം പഞ്ചായത്ത്.

*പടിഞ്ഞാറ്*: വല്ലപ്പുഴ പഞ്ചായത്ത്, ഷൊർണ്ണൂർ മുനിസിപ്പാലിറ്റി
## പ്രശസ്തരായ നാട്ടുകാർ
* പയ്യൂർ നാരയണൻ
* പി. വി. കുഞ്ഞുണ്ണി നായർ
* ഐ. സി. പി. നമ്പൂതിരി
* അനിത നായർ
*എം.ബി രാജേഷ് 

## വാർഡുകൾ==15

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

## കുറിപ്പുകൾ

വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
ചുണ്ടെലി (ജനുസ്)

ചുണ്ടെലി ഉൾപ്പെടുന്ന ഒരു എലി ജനുസ് ആണ് **മുസ് (Mus)**. സാധാരണായി വീടുകളിലും ചുറ്റുവട്ടത്തുമായി കണ്ടു വരുന്ന എലി വർഗ്ഗത്തിൽപ്പെട്ട ഒരു സസ്തനിയാണ് **ചുണ്ടെലി**. ഇവ ആഹാരസാധനങ്ങളും മറ്റും കരണ്ട് ആണ് തിന്നുക.

## പൊതുജന ആരോഗ്യ പ്രാധാന്യം
ചുണ്ടെലികളും പ്ലേഗ് രോഗ  വാഹകരാണ് . .എലികൾക്കിടയിലും,എലികളിൽനിന്നും മനുഷ്യരിലേക്കും , ബുബോനിക് പ്ലേഗിനു കാരണമാകുന്ന പാസടുരെല്ല പെസ്ടിസ് ബാക്ടീരിയയെ സംക്രമിപ്പിക്കുന്ന എലി ചെള്ളുകൾ (Xeopsylla ജനുസ്സുകൾ) എലിയുടെ തൊലിപ്പുറത്ത് ചോരകുടിച്ച് വസിക്കുന്ന ബാഹ്യ പരാദങ്ങൾ ആണ് .

## അവലംബം

## ഇതര ലിങ്കുകൾ

* Fancy Mice 'A complete resource for pet owners and show breeders'
* Mice as pets
* Impact of mice on endangered species
* High-resolution images of cross section of mice brains
* History of the mouse (with focus on their use in genetics studies)

വർഗ്ഗം:കരണ്ടുതീനികൾ
വർഗ്ഗം:കേരളത്തിലെ സസ്തനികൾ
വാസുപ്രദീപ്

കേരളത്തിലെ ഒരു നാടകപ്രവർത്തകനാണ് **വാസുപ്രദീപ്**. (ജനനം:1931 നവംബർ 13 - മരണം:2011 മേയ് 03) നാടക രചയിതാവ്, നടൻ‍, സംവിധായകൻ, ചിത്രകാരൻ എന്നീ നിലകളിൽ പ്രസിദ്ധനാണ്. 150-ഓളം നാടകങ്ങൾ ഇദ്ദേഹം സംവിധാനം ചെയ്തിട്ടുണ്ട്. 

## ജീവിതരേഖ
1931 നവം‌ബർ 13ന് കണ്ണൂരിലെ ചാലയിൽ ജനനം.കോഴിക്കോട് പുതിയറ ബി.ഇ.എം.എൽ.പി സ്കൂൾ, സാമൂതിരി ഹൈസ്കൂൾ എന്നിവിടങ്ങളിലെ സ്കൂൾ പഠനം.തുടർന്ന് മദിരാശി ഗവർമെന്റിന്റെ ചിത്രമെഴുത്ത് ഫ്രീ ഹാന്റ് ലോവർ, ഹയർ പരീക്ഷകൾ പാസായി.

കണൂർ ചാലയിൽ സ്വർണ്ണ പണികൾ നടത്തുന്ന വിശ്വകർമ്മജൻ കുഞ്ഞമ്പു ആചാരി നാണി ദമ്പതികളുടെ മകനായി ജനിച്ചു വാസു പ്രദീപ് ബാല്യകാലം മുതൽ കോഴിക്കോട്ടാണ് ജീവിച്ചത് . അച്ഛന്റെ തൊഴിൽ ആവശ്യവുമായി കോഴിക്കോട്ടെത്തി 

സ്റേഡിയത്തിനിടുത്ത ഇല്ലത്തൊടിയിലായിരുന്നു താമസം. പിന്നീട് ചിത്രകാരനായും നാടകകൃത്തും സംവിധായകനും കവിയും കഥാകാരനും മൊക്കെയായി കോഴിക്കോടിന്റെ സാംസ്കാരിക കലാരംഗത്തേക്ക് പടർന്നു പന്തലിച്ചു വസുപ്രദീപിപ്പോൾ കോട്ടുളി എടക്കാട്ടു പറമ്പിലാണ് താമസിക്കുന്നത് .

1951ൽ കോഴിക്കോട് മിഠായിത്തെരുവിൽ **പ്രദീപ് ആർട്സ്** എന്ന ചിത്രകലാസ്ഥാപനം തുടങ്ങി. 1955 മുതൽ ആകാശവാണിയിൽ നാടകങ്ങൾ എഴുതുകയും അഭിനയിക്കുകയും ചെയ്യുന്നു.

2011 മേയ് 3 - ന് കോഴിക്കോട് സഹകരണ ആശു​പത്രിയിൽ ചൊവ്വാഴ്ച രാവിലെ 9 മണിക്ക് അന്തരിച്ചു.

## നാടകങ്ങൾ
മുപ്പതോളം അമെച്വർ നാടകങ്ങൾ വാസുപ്രദീപ് എഴുതിയിട്ടുണ്ട്.
'പെൺകൊട' എന പ്രൊഫഷണൽ നാടകം എഴുതി.
**നാടകസമാഹാരങ്ങൾ*
**സ്മാരകം
**താഴും താക്കോലും
**ബുദ്ധി
**കണ്ണാടിക്കഷ്ണങ്ങൾ

## പുരസ്കാരങ്ങൾ‍
*കേരള സംഗീത നാടക അക്കാദമി പ്രകീർത്തിപത്രവും അവാർഡും - 1980
*മികച്ച നാടകത്തിനുള്ള കേരള സാഹിത്യ അക്കാദമി അവാർഡ് - 1992 (അഭിമതം)
*ഡൽഹി മലയാളി അസോയിയേഷൻ പുരസ്കാരം
*കൊല്ലം കാളിദാസ കലാകേന്ദ്ര അവാർഡ്
*സമഗ്രസംഭാവനക്കുള്ള കേരള സംഗീത നാടക അക്കാദമി പുരസ്കാരം - 2005
തുടങ്ങി ഇരുപതിലധികം പുരസ്കാരങ്ങൾ അദ്ദേഹത്തിന് ലഭിച്ചിട്ടുണ്ട്.

## അവലംബം

വർഗ്ഗം:1931-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:നവംബർ 13-ന് ജനിച്ചവർ
വർഗ്ഗം:മേയ് 3-ന് മരിച്ചവർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:കേരള സംഗീതനാടക അക്കാദമിയുടെ സമഗ്ര സംഭാവനയ്ക്കുള്ള പുരസ്കാരം ലഭിച്ചവർ
ദത്ത ഗെയ്ക്‌വാദ്

**ദത്താജിറാവു കൃഷ്ണറാവു ഗെയ്ക്‌വാദ്** മുൻ ഇന്ത്യൻ ക്രിക്കറ്റ് താരവും ക്യാപ്റ്റനുമായിരുന്നു. 1928, ഒക്ടോബർ 27-നു വഡോദരയിൽ ജനിച്ചു. 1959-ലെ വെസ്റ്റ് ഇൻഡീസ് പര്യടനത്തിൽ ഇന്ത്യൻ ടീമിനെ നയിച്ചു. ഒൻപതു വർഷത്തോളം രഞ്ജി ട്രോഫി‍ മൽസരങ്ങളിൽ ബറോഡയെ നയിച്ച ഇദ്ദേഹം 110 ഫസ്റ്റ് ക്ലാസ് മൽസരങ്ങളിൽ നിന്നായി 5788 റൺസ് നേടിയിട്ടുണ്ട്. പതിനൊന്ന് അന്തരാഷ്ട്രമൽസരങ്ങളിൽ പങ്കെടുത്ത ഇദ്ദേഹം ഒരു അർദ്ധ സെഞ്ചുറി അടക്കം 350 റൺസ് നേടിയിട്ടുണ്ട്. പിൽക്കാലത്ത്  ഇന്ത്യക്കുവേണ്ടി കളിച്ച അൻഷുമാൻ ഗെയ്ക്‌വാദ് പുത്രനാണ്‌.

വർഗ്ഗം:1928-ൽ ജനിച്ചവർ

വർഗ്ഗം:ഒക്ടോബർ 27-ന് ജനിച്ചവർ

വർഗ്ഗം:ഇന്ത്യൻ ക്രിക്കറ്റ് ടീം നായകന്മാർ
ഡിസംബർ 30

ഗ്രിഗോറിയൻ കലണ്ടർ പ്രകാരം **ഡിസംബർ 30** വർഷത്തിലെ 364 (അധിവർഷത്തിൽ 365)-ാം ദിനമാണ്‌

## ചരിത്രസംഭവങ്ങൾ

* 1419 - ഹണ്ട്രഡ് ഇയേഴ്സ് വാർ: ബാറ്റിൽ ഓഫ് ലാ റോഷെൽ
* 1460 - വാർ ഓഫ് ദ റോസെസ്: ലാൻക്സ്റ്റേറിയക്കാർ യോർക്കിന്റെ 3-ാമത്തെ നായകൻ കൊല്ലുകയും വേക്ക്ഫീൽഡ് യുദ്ധത്തിൽ വിജയിക്കുകയും ചെയ്തു.
* 1880 - ട്രാൻസ്വാൾ റിപ്പബ്ലിക്കായി. പോൾ ക്രൂഗർ ആദ്യ പ്രസിഡന്റായി അധികാരമേറ്റു
* 1813-ലെ യുദ്ധം 1812-ൽ ബ്രിട്ടീഷ് സൈനികർ ബഫലോ, ന്യൂയോർക്ക് കത്തിച്ചു.
* 1896 - ഫിലിപ്പിനോ ദേശസ്നേഹിയും നവീകരണ നിയമജ്ഞനുമായ ജോസ് റിസാളിനെ മനിലയിൽ ഒരു സ്പാനിഷ് ഫയറിംഗ് സ്ക്വാഡുപയോഗിച്ച് വധിക്കുകയുണ്ടായി.
* 1906 - ആൾ ഇന്ത്യ മുസ്ലീം ലീഗ് ധാക്കയിൽ രൂപീകൃതമായി
* 1922 - യൂണിയൻ ഓഫ് സോവിയറ്റ് സോഷ്യലിസ്റ്റ് റിപ്പബ്ലിക്സ് സ്ഥാപിതമായി
* 1924 - എഡ്വിൻ ഹബിൾ മറ്റു ഗാലക്സികൾ നിലവിലുണ്ടെന്ന് പ്രഖ്യാപിച്ചു
* 1943 - സുഭാഷ് ചന്ദ്ര ബോസ് പോർട്ട് ബ്ലെയറിൽ ഇന്ത്യൻ സ്വാതന്ത്ര്യ പതാകുയർത്തി
* 1996 - ആസാമിൽ ബോഡോ തീവ്രവാദികൾ ട്രെയിനിൽ ബോംബ് വെച്ചു. 26 പേർ മരിച്ചു
* 2000 - റിസാൽ ഡേ സ്ഫോടനക്കേസ്: ഫിലിപ്പീൻസിലെ മെട്രോ മനിലയിലെ വിവിധ സ്ഥലങ്ങളിൽ ബോംബ് പൊട്ടിച്ച് ബോംബ് സ്ഫോടനത്തിൽ 22 പേർ മരിക്കുകയും നൂറിലേറെ പേർക്ക് പരിക്കേൽക്കുകയും ചെയ്തു.
* 2004 - അർജന്റീനയിലെ ബ്യൂണസ് അയേഴ്സിൽ റിപ്പബ്ലിക്ക ക്രോമഗൺ നൈറ്റ് ക്ലബിലെ തീപ്പിടുത്തത്തിൽ 194 പേർ കൊല്ലപ്പെട്ടു.
* 2006 - സദ്ദാം ഹുസൈനെ തൂക്കിലേറ്റി.
* 2009 – ഒരു ആത്മഹത്യ ബോംബർ അഫ്ഘാനിസ്ഥാനിലെ സെൻട്രൽ ഇന്റലിജൻസ് ഏജൻസിയുടെ ഒരു പ്രധാന കേന്ദ്രമായ ഫോർവേഡ് ഓപ്പറേറ്റിങ് ബേസ് ചാപ്മാനിൽ ഒൻപത് പേരെ കൊല്ലുന്നു,
* 2013 - ഡെമോക്രാറ്റിക് റിപ്പബ്ലിക് ഓഫ് കോംഗോയിലെ സർക്കാർ വിരുദ്ധ ശക്തികൾ കെൻഷാസയിലെ പ്രധാന കെട്ടിടങ്ങൾ ആക്രമിക്കുന്നതിനിടയിൽ നൂറിലധികം പേർ കൊല്ലപ്പെട്ടു. 


## ജനനം
* 1865 - റഡ്യാർഡ് കിപ്ലിങ്ങിന്റെ ജന്മദിനം
* 1879 - ഭാരതീയ തത്ത്വചിന്തകൻ രമണ മഹർഷിയുടെ ജന്മദിനം
* 1974 - ലോകത്തെ ഏറ്റവും വേഗതയേറിയ പെർഫോമിംഗ്‌ ചിത്രകാരനും വരയരങ്ങ് തനതുകലാരൂപത്തിന്റെ ഉപജ്ഞാതാവുമായ ഡോ: ജിതേഷ്ജി യുടെ ജന്മദിനം 
* 1975 - പ്രശസ്ത ഗോൾഫ് താരം ടൈഗർ വുഡ്സിന്റെ ജന്മദിനം

## മരണം
* 1971 - ഇന്ത്യൻ ബഹിരാകാശ ശാസ്ത്രജ്ഞനായ വിക്രം സാരാഭായി
* 2006 - സദ്ദാം ഹുസൈൻ, മുൻ ഇറാഖി പ്രസിഡന്റ് (ജ. 1937)

## മറ്റു പ്രത്യേകതകൾ

വർഗ്ഗം:ഡിസംബർ 30
സെന്റ് സ്റ്റീഫൻസ്‌ ഒർത്തഡോക്സ് കത്തീഡ്രൽ, കുടശ്ശനാട്‌

**കുടശ്ശനാട്‌ സെന്റ് സ്റ്റീഫൻസ്‌ ഒർത്തഡോക്സ്‌ കത്തീഡ്രൽ** മലങ്കര ഓർത്തഡോക്സ് സഭയുടെ ചെങ്ങന്നൂർ ഭദ്രാസനത്തിൽ പെട്ട ഇടവകയാണ്. ഈ പള്ളി സ്ഥിതി ചെയ്യുന്നത് കേരളത്തില ആലപ്പുഴ, പത്തനംതിട്ട ജില്ലാ അതിർത്തിയിലെ കുടശ്ശനാട്‌ എന്ന ഗ്രാമത്തിലാണ്. ഒരു ചെറിയ കുന്നിൻ മുകളിലാണ് ഈ ദേവാലയം സ്ഥിതി ചെയ്യുന്നത്. ഈ പള്ളി സ്ഥാപിച്ചിരിക്കുന്നത് വി. സ്തെഫാനോസ്‌ സഹദയുടെ നാമത്തിലാണ്. . ഇപ്പോൾ, വികാരിയായി സേവനം അനുഷ്ടിക്കുന്നത് റവ. ഫാ. ജോൺ വര്ഗീസ് ഉം അസിസ്റ്റന്റ് വികാരി റവ. ഫാ. മത്തായി സക്കറിയയും ആണ്. ഭാരതത്തിൽ  ആദ്യമായി വി. സ്തെഫാനോസ്‌ സഹദയുടെ തിരുശേഷിപ്പ് സ്ഥാപിച്ചത് ഈ ദേവാലയത്തിൽ ആണ്
രാമനവമി

ലഘുചിത്രം

മഹാവിഷ്ണുവിന്റെ ഏഴാം അവതാരമായ ശ്രീരാമന്റെ(രാമചന്ദ്രൻ) ജനനം ആഘോഷിക്കുന്ന ഉത്സവമാണ് **രാമനവമി**. ചൈത്ര മാസത്തിന്റെ ഒമ്പതാം ദിവസമാണ് ഇത് ആഘോഷിക്കുന്നത്. ഈ ദിവസത്തിൽ ക്ഷേത്രങ്ങൾ ഭംഗിയായി അലങ്കരിക്കുന്നു. അമ്പലങ്ങളിൽ രാമായണ പാരായണവും ഉണ്ടായിരിക്കും.രാമന്റെയും സീതയുടേയും ചെറിയ മൂർത്തികൾ ഉപയോഗിച്ച് നടത്തുന്ന കല്യാണോത്സവം എന്ന ചടങ്ങ് വീടുകളിൽ നടത്തപ്പെടുന്നു. ശർക്കരയും കുരുമുളകും ഉപയോഗിച്ചുണ്ടാക്കുന്ന പാനകം എന്ന മധുരപാനീയം രാമനവമി ദിവസം തയ്യാറാക്കുന്നു. വൈകുന്നേരം വിഗ്രഹങ്ങൾ വഹിച്ചുകൊണ്ടുള്ള ഘോഷയാത്രയും ഉണ്ടായിരിക്കും. രാമനവമി ദിവസം രാമനെക്കൂടാതെ അദ്ദേഹത്തിന്റെ പത്നി സീത, സഹോദരൻ ലക്ഷ്മണൻ, സേനാനായകൻ ഹനുമാൻ എന്നിവരേയും ആരാധിക്കുന്നു.

ഇന്ത്യയിലെ എല്ലാ പ്രധാന ശ്രീരാമക്ഷേത്രങ്ങളിലും ഈ ദിവസം വിശേഷമാണ്. ശ്രീരാമഭഗവാന്റെ ജന്മസ്ഥാനമായ അയോദ്ധ്യയിൽ അന്നേദിവസം ആയിരങ്ങൾ സരയൂനദിയിൽ സ്നാനം ചെയ്യും. ഇത് കൂടാതെ, തെലങ്കാനയിലെ ഭദ്രാചലം സീതാരാമചന്ദ്രസ്വാമിക്ഷേത്രം, ആന്ധ്രാപ്രദേശിലെ വോണ്ടിമിട്ട കോദണ്ഡരാമസ്വാമിക്ഷേത്രം, തമിഴ്നാട്ടിലെ രാമേശ്വരം രാമനാഥസ്വാമിക്ഷേത്രം തുടങ്ങിയ  സ്ഥലങ്ങളിലും രാമനവമി പ്രാധാന്യത്തോടെ ആചരിച്ചുവരുന്നു. കേരളത്തിൽ പൊതുവേ വൻ തോതിലുള്ള ആഘോഷങ്ങൾ കുറവാണ്. എങ്കിലും, എല്ലാ ശ്രീരാമക്ഷേത്രങ്ങളിലും ഇതിനോടനുബന്ധിച്ച് രാമായണപാരായണവും എഴുന്നള്ളത്തും ചുറ്റുവിളക്കുമുണ്ടാകാറുണ്ട്. കേരളമൊഴികെയുള്ള ദക്ഷിണേന്ത്യൻ സംസ്ഥാനങ്ങളിൽ സീതാദേവിയുമായുള്ള ഭഗവാന്റെ വിവാഹദിവസമായും രാമനവമി കണക്കാക്കപ്പെടുന്നു. അതിനാൽ, അന്നേദിവസം അതിനോടനുബന്ധിച്ച് തിരുക്കല്ല്യാണ മഹോത്സവവും നടത്താറുണ്ട്.   

## കൂടുതൽ വായനക്ക്
http://www.webonautics.com/ethnicindia/festivals/rama_navami.html

വർഗ്ഗം:ഇന്ത്യയിലെ ഉത്സവങ്ങൾ
വർഗ്ഗം:ഹൈന്ദവം
ജീവനപഞ്ചമൂലം

ആയുർവേദത്തിൽ ദശമൂലം പോലെ ഒരു ഔഷധക്കൂട്ടാണ് **ജീവനപഞ്ചമൂലം**.

## ചേരുവകൾ

*ശതാവരിക്കിഴങ്ങ്
*വീര
*അടപതിയൻകിഴങ്ങ്
*ജീവകം
*ഇടവകം (ഋഷഭകം) 

## ഔഷധഗുണങ്ങൾ

ജീവനപഞ്ചമൂലം വാതപിത്തങ്ങൾ ശമിപ്പികും, കണ്ണിന് വളരെ ഹിതമാണ്.

## അവലംബം
അഷ്ടാംഗഹൃദയം, വിവ., വ്യാ. വി. എം. കുട്ടികൃഷ്ണ മേനോൻ, സാംസ്കാരിക വകുപ്പ്, കേരള സർക്കാർ ISBN 81-86365-06-0

വർഗ്ഗം:ആയുർവേദൗഷധങ്ങൾ
ഗ്രോ വാസു

[thumb|300px|ഗ്രോ വാസു [കോഴിക്കോട് ഒരു പ്രസംഗ വേദിയിൽ.]] 
തൊഴിലാളി സംഘടനാപ്രവർത്തകനും അറിയപ്പെടുന്ന മനുഷ്യവകാശപ്രവർത്തകരിൽ‌ ഒരാളുമാണ് **ഗ്രോ വാസു**.
തൊഴിലാളി പ്രസ്ഥാനമായ സോഷ്യൽ ഡെമോക്രാറ്റിക് ട്രേഡ് യൂണിയൻ സംസ്ഥാന പ്രസിഡന്റ്‌.
ദേശീയ മനുഷ്യവകാശ ഏകോപന സമിതി കേരള (NCHRO) സംസഥാന അദ്ധ്യക്ഷനുമായിരുന്നു
മുൻ നക്സൽ നേതാവ് കൂടിയായ ഇദ്ദേഹം.
## പേരിനുപിന്നിൽ
പൂർണ്ണനാമം അയിനൂർ വാസു , **ഗ്രോ** എന്നത് മാവൂരിലെ ഗ്വാളിയോർ റയേൺസിലെ തൊഴിലാളി സംഘടനയായ Gwalior Rayons Workers Organisation (GROW). എന്നതിൻറെ ചുരുക്ക രൂപമാണ്. ഗ്രോ യുടെ സ്ഥാപകനേതാക്കളിൽ ഒരാളാണ് **എ. വാസു**. ഫാക്ടറി അടച്ചു പൂട്ടിയതിനെതിരെ നടന്ന സമരങ്ങൾ ഫലവത്താകാതിരുന്ന ഘട്ടത്തിൽ ഗ്രോ സമരത്തിന്റെ നേതൃത്വം ഏറ്റെടുത്തു. രാഷ്ട്രീയപ്പാർടികളുമായി ബന്ധപ്പെട്ട തൊഴിലാളി സംഘടനകളെ അപേക്ഷിച്ച് സ്വതന്ത്രമായി പ്രവർത്തിക്കുവാൻ ഈ സംഘടനയ്ക്ക് സാധിച്ചു. മാവൂർ സമരത്തെത്തുടർന്ന് ഗ്രോ വാർത്താപ്രാധാന്യം നേടിയതിനാൽ അതിന്റെ നേതാവായ എ. വാസു **ഗ്രോ വാസു** എന്ന പേരിലറിയപ്പെടുവാൻ തുടങ്ങി.

## അംഗീകാരങ്ങൾ
* ഒന്നാമത് മുകുന്ദൻ സി. മേനോൻ മനുഷ്യവകാശ അവാർഡ് 

## അവലംബം


വർഗ്ഗം:കേരളത്തിലെ രാഷ്ട്രീയപ്രവർത്തകർ
വർഗ്ഗം:മനുഷ്യാവകാശപ്രവർത്തകർ
വർഗ്ഗം:കേരളത്തിലെ നക്സൽ പ്രസ്ഥാനം
വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:നക്സലൈറ്റ് നേതാക്കൾ
വർഗ്ഗം:1930-ൽ ജനിച്ചവർ
കാക്ക (വിവക്ഷകൾ)

*കാക്ക - പക്ഷി
* - ജ്യേഷ്ഠൻ എന്ന വിളിപ്പേരിനു പകരമായി കേരളത്തിലെ മുംസ്ലീങ്ങൾ ഉപയോഗിക്കുന്ന പദം
അലങ്കാരപ്പന

thumb|240px|right
അലങ്കാരത്തിനായി തോട്ടത്തിൽ വളർ‌ത്തുന്ന വളരെ ഭംഗിയുള്ളതും വിലകൂടിയതുമായ സസ്യമാണ് **അലങ്കാരപ്പന**. സൈക്കാഡ് വർഗത്തിൽപ്പെട്ട മറ്റു ചെടികളേപ്പോലെ ഇതിനേയും ഒറ്റനോട്ടത്തിൽ പനയെന്നു തോന്നും. എന്നാൽ അവ യഥാർഥത്തിൽ പനവർഗമേയല്ല. Cycas revoluta എന്നാണ് അലങ്കാരപ്പനയുടെ ശാസ്ത്രീയ നാമം.

ഇതിന്റെ ഉറവിടം തെക്കേ ജപ്പാനിൽ നിന്നാണെന്ന് കരുതുന്നു. വളരെ പ്രതിസമതയോടെ വളരുന്നതും, തിളങ്ങുന്നതും നല്ല കടുത്ത പച്ച നിറത്തിലുള്ളതുമായ ഇലകളോടുകൂടിയതുമായ ഒരു സസ്യമാണ് ഇത്. ഇതിന്റെ തണ്ടിന് സാധാരണ  വ്യാസമുണ്ടാവാറുണ്ട്. ഇത് വളരെ പതുക്കെ വളരുന്ന ഒരു സസ്യമാണ്. ഇതിന്റെ ശരിയായ ഉയരം എത്തുന്നതിന് ഇത് ചിലപ്പോൾ 50–100 വരെ വർഷങ്ങൾ എടുക്കാറുണ്ട്.

ഇതിന്റെ പച്ച ഇലകൾ  നീളത്തിൽ കാണപ്പെടുന്നു. ഇത് പ്രാരംഭദശയിലും പിന്നീട് ഈ ഇലകൾക്ക്  വ്യാസം വക്കാറുണ്ട്. മാരൻശലഭത്തിന്റെ ശലഭപ്പുഴുക്കൾ ഇതിന്റെ ഇല ആഹരിക്കാറുണ്ട്.

## ചിത്രശാല

Image:Cycas revoluta female cone01.jpg|female reproductive structure
Image:Cycas revoluta01.jpg
Image:Cycas revoluta02.jpg
Image:Cycas revoluta004.jpg 
Image:Sago Palm.jpg
Image:Cyca-revoluta.jpg
Image:Cycas revoluta1328A.JPG
Image:Cycas Sago.palm.arp.750pix.jpg|young
Image:Cycas revoluta seeds.jpg|seeds
Image:CYUS PALM.JPG|*Cycas revoluta*
Image:Funchal Botanical garden - Cycas revoluta.JPG|Funchal: Botanical garden, 22 March 
Image:Funchal, Monte - Cycas revoluta IMG 1970.JPG|Funchal, Monte, 23 March
Image:Funchal, Monte - Cycas revoluta IMG 1907.JPG|dito
Image:KG Cycas revoluta.jpg
പ്രമാണം:സൈക്കസ്.jpg
Cycas revoluta MHNT.BOT.2018.28.17.jpg|*Cycas revoluta* - Museum specimen


## പുറത്തേക്കുള്ള കണ്ണികൾ‌
* cycas 
* MicrosporophyllMacrosporophyllSeeds - Flavon's Wild herb and Alpine plants

വർഗ്ഗം:അലങ്കാരസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:പനകൾ
വർഗ്ഗം:കേരളത്തിലെ സസ്യജാലം
എൻ.ഡി.എഫ്.

**ദേശീയ വികസന മുന്നണി (National Development Front)** എന്നതിന്റെ ചുരുക്ക രൂപമാണ്** എൻ.ഡി.എഫ്**. കേരളത്തിലെ ഒരു മത സാമൂഹിക മനുഷ്യവകാശ പ്രസ്ഥാനമെന്ന് അവകാശപ്പെടുന്ന പോപുലർ ഫ്രണ്ട് ഓഫ് ഇന്ത്യ എന്ന സംഘടനയുടെ കേരള ഘടകം, കേരളത്തിൽ 1993-ൽ പ്രവർത്തനം ആരംഭിച്ചു.

## പോഷക ഘടകങ്ങൾ
thumb|200px|right|കാമ്പസ് ഫ്രണ്ട് സംസ്ഥാന റാലി മുൻ നിര. 
* ജൂനിയർ ഫ്രണ്ട്
* കാമ്പസ് ഫ്രണ്ട്
* കേരള വുമൺസ് ഫ്രണ്ട്
* അഡ്വാകറ്റ്സ് ഫ്രണ്ട്

## പ്രസിദ്ധീകരണങ്ങൾ
* തേജസ് ദ്വൈവാരിക
* തേജസ്‌ ദിനപത്രം

## ചരിത്രം
## എൻ.ഡി.എഫും മനുഷ്യവകാശ പ്രസ്ഥാനങ്ങളും
## വിമർശനങ്ങൾ
പാകിസ്താന് ചാര സംഘടനയായ ഐ.എസ്.ഐയുടെ പിന്തുണയോടെ കേരളത്തില് ഈ സംഘടന വിധ്വംസക പ്രവര്ത്തനങ്ങളില് ഏര്പ്പെടുന്നുവെന്ന് പരക്കെ ആരോപണമുണ്ട്.. മതവെറി വളര്ത്തുന്നുവെന്ന കാരണത്താല് ഇന്ത്യാ ഗവണ്മെന്റ് 2006മുതല് സൂക്ഷ്മനിരീക്ഷണം ചെയ്യുന്ന ആറ് സംഘടനകളിലൊന്നാണ്‌ എന്.ഡി.എഫ് 
കേരളത്തിലെ മുഖ്യധാരാമുസ്ലിം സംഘടനകളെല്ലാം എൻ.ഡി.എഫിന്റെ നിലപാടിനെയും പ്രവർത്തങ്ങളേയും ആശയങ്ങളേയും ശക്തമായി വിമർശിക്കുകയും ചെയ്യുന്നു.

## ദുരിതാശ്വാസ പ്രവർത്തനങ്ങൾ
## ചിത്രങ്ങൾ


Image:Kerala parade 1.jpg|ഫ്രീഡം പരേഡ് 2006


## പുറം കണ്ണികൾ
* എൻ.ഡി.എഫ് വെബ് സൈറ്റ് 
* സി.എച്ച്.ആർ.ഒ കേരള വെബ് സൈറ്റ്  മനുഷ്യാവകാശ ഏകോപന സമിതി,കേരളം.
* പോപുലർ ഫ്രണ്ട് ഓഫ് ഇന്ത്യ വെബ് സൈറ്റ് 

## ഇവയും കാണുക
*പോപുലർ ഫ്രണ്ട് ഓഫ് ഇന്ത്യ
*മനുഷ്യാവകാശ ഏകോപന സമിതി

## അവലംബം


വർഗ്ഗം:മുസ്ലിം സംഘടനകൾ
വർഗ്ഗം:കേരളത്തിലെ നിഷ്ക്രിയമായ രാഷ്ട്രീയകക്ഷികൾ
ക്രൗഞ്ചം

നീളമുള്ള കാലുകളും കഴുത്തുമുള്ള ഒരു പക്ഷിയിനത്തിനു പൊതുവിൽ പറയുന്ന നാമമാണ് ക്രൗഞ്ചം.  ഭാരതത്തിൽ കാണുന്ന ക്രൗഞ്ചപ്പക്ഷികളിൽ പ്രമുഖമാണ് സാരസം. മീൻ, ഉഭയജീവികൾ, ഷഡ്‌പദങ്ങൾ, ധാന്യങ്ങൾ, കായകൾ എന്നിവയാണ്‌ ഇവയുടെ ആഹാരം.

## മുഖ്യജാതികൾ
### ലക്ഷ്മണക്രൗഞ്ചം
ലക്ഷ്മണക്രൗഞ്ചം (Grus grus) ഇംഗ്ളീഷിൽ സാധാരണ ക്രൗഞ്ചം (Common Crane) എന്ന് വിവക്ഷിക്കപ്പെടുന്നു. 

### സാരസക്രൗഞ്ചം
ഭാരതത്തിൽ സാധാരണയായി കണ്ടുവരുന്ന ക്രൗഞ്ചവർഗമാണ് സാരസം. സാധാരണയായി ക്രൗഞ്ചം എന്ന വാക്കുകൊണ്ട് വിവക്ഷിക്കുന്നത് സാരസത്തെയാണ്.
 

### സൈബീരിയൻ ക്രൗഞ്ചം
സൈബീരിയൻ ക്രൗഞ്ചം (Grus leucogeranus) ഇംഗ്ളിഷിൽ Siberian Crane അഥവാ Great White Crane എന്നറിയപ്പെടുന്നു.  

### ജപ്പാനീയക്രൗഞ്ചം

ജപ്പാനീയക്രൗഞ്ചം അഥവാ ജപ്പാൻ ക്രൗഞ്ചം (Grus japonensis) മലയാളത്തിൽ ചെന്തലക്കൊക്ക് എന്നും ചെന്തലയൻ കൊക്ക് എന്നും അറിയപ്പെടുന്നു. 

 

### കാളകണ്ഠക്രൗഞ്ചം

കാളകണ്ഠക്രൗഞ്ചം (Grus nigricollis) അഥവാ കാളകണ്ഠസാരസം 

 

## ഇതിഹാസത്തിൽ
ഒരു വേടൻ ക്രൗഞ്ചമിഥുനങ്ങളെ അമ്പെയ്തു വധിച്ചത്  കണ്ട് മനം നൊന്താണ് വാല്മീകി "മാനിഷാദ.." എന്നു തുടങ്ങുന്ന ആദികാവ്യമെഴുതിയത് എന്നാണ് ഐതിഹ്യം.

## കണ്ണികൾ

* Craneworld website 
* Gruidae videos on the Internet Bird Collection
* Origami crane 
* Crane sounds on xeno-canto.org

## ചിത്രശാല


Image:Grey Crowned Crane.jpg|ചാരനിറത്തിലുള്ള സാരസം
Image:Grey heron at Dazaifu Tenmangu shrine.jpg
Image:Pine, Plum and Cranes.jpg
Image:Main hall, Văn Miếu (Hanoi, Vietnam - 2006).jpg
Image:Brehm-Gruidae.jpg


വർഗ്ഗം:പക്ഷികൾ
സത്‌ലുജ് നദി

thumb|250px|right|രാംപൂരിലെ സത്‌ലുജ് തടം 
പഞ്ചനദികളിൽ ഏറ്റവും നീളമേറിയ നദിയാണ് **സത്‌ലുജ്** . വേദങ്ങളിൽ **ശതദ്രു**, ഗ്രീക്ക് പുരാണങ്ങളിൽ **ഹെസിഡ്രോസ്** എന്നീ പേരുകളിൽ പരാമർശിക്കപ്പെടുന്നു. വിന്ധ്യ പർ‌വതനിരകൾക്ക് വടക്കായും ഹിന്ദു കുഷ് പർ‌വതനിരകൾക്ക് തെക്കായും പാകിസ്താനിലെ മക്രാൻ പർ‌വനിരകൾക്ക് കിഴക്കായും സ്ഥിതി ചെയ്യുന്നു. ടിബറ്റിലെ കൈലാസ പർ‌വതത്തിന് സമീപമുള്ള മാനസരോവർ തടാകത്തിന്റെ പടിഞ്ഞാറ് ഭാഗത്താണ് നദിയുടെ ഉദ്ഭവസ്ഥാനം. ബിയാസ് നദിയുമായി  പാകിസ്താനിലേക്ക്  ഒഴുകുന്നു. അവിടെ വച്ച് സിന്ധു നദിയുമായി ചേരുകയും കറാച്ചിക്കടുത്തുവച്ച് സമുദ്രത്തിൽ പതിക്കുകയും ചെയ്യുന്നു. സിന്ധുവിന്റെ പോഷകനദികളി 0ൽ ഏറ്റവും കിഴക്കായി സ്ഥിതിചെയ്യുന്ന നദികൂടിയാണ് സത്‌ലജ്. 

ഇന്ത്യയിലെ ഏറ്റവും വലിയ അണക്കെട്ടായ ഭക്രാ-നംഗൽ സത്‌ലജ് നദിയിലാണ്. സത്‌ലജിനെ യമുനാ നദിയുമായി ബന്ധിപ്പിക്കുന്ന എസ്.എൽ.വൈ (സത്‌ലജ്-യമുന ലിങ്ക്) എന്ന കനാൽ ഇപ്പോൾ നിർമിച്ചുകൊണ്ടിരിക്കുന്നു. സിന്ധു നദീജല ഉടമ്പടി പ്രകാരം ഈ നദിയുടെ ഭൂരിഭാഗം ജലവും ഇന്ത്യക്ക് ലഭിക്കുന്നു.

## ബാഹ്യ കണ്ണികൾ

വർഗ്ഗം:ഇന്ത്യയിലെ നദികൾ
കൊളപ്പുറം

മലപ്പുറം ജില്ലയിലെ അബ്ദുറഹമാൻ നഗർ പഞ്ചായത്തിലെ പ്രദേശമാണ്‌ **കൊളപ്പുറം**. ദേശീയപാത 17 നു സമീപത്തായി സ്ഥിതിചെയ്യുന്നു ഈ പ്രദേശം . കരിപ്പൂർ വിമാനത്താവളത്തിലേക്ക് തിരിഞ്ഞു പോവുന്ന പാത കൊളപ്പുറം മുതൽ തുടങ്ങുന്നു. മമ്പുറം, തിരൂരങ്ങാടി തുടങ്ങിയവയാണ്‌ സമീപ പ്രദേശങ്ങൾ.

## പുറത്തേക്കുള്ള കണ്ണികൾ

വിഭാഗം: മലപ്പുറം ജില്ലയിലെ ഗ്രാമങ്ങൾ
രാവി നദി

ഇന്ത്യയിലും പാകിസ്താനിലുമായി ഒഴുകുന്ന ഒരു നദിയാണ് **രവി**(പരുഷ്ണി). പഞ്ചനദികളിൽ ഒന്നാണിത്. വേദങ്ങളിൽ **ഇരാവതി**, **പരുഷാനി** എന്നീ പേരുകളിൽ അറിയപ്പെടുന്നു. രവിയുടെ ആകെ നീളം ഏകദേശം 720 കിലോമീറ്റർ ആണ്.  ഹിമാചൽ പ്രദേശിലെ ചമ്പ ജില്ലയിലെ കുളുവിന് വടക്കുള്ള മണാലി എന്ന സ്ഥലത്താണ് ഈ നദിയുടെ ഉദ്ഭവസ്ഥാനം. മലനിരകളിലൂടെ ഒഴുകി പഞ്ചാബ് സമതലത്തിൽ എത്തിച്ചേരുന്നു. കുറച്ചുദൂരം ഇൻഡോ-പാക്ക് അതിർത്തിയിലൂടെ ഒഴുകിയശേഷം രാവി പാകിസ്താനിലെ ചെനാബ് നദിയോട് ചേരുന്നു. സിന്ധൂ നദീജല ഉടമ്പടി പ്രകാരം ഈ നദിയിലെ ജലം ഇന്ത്യക്ക് അവകാശപ്പെട്ടതാണ്.

1960-ലെ സിന്ധു നദീജല ഉടമ്പടി പ്രകാരം, രാവി നദിയിലെയും പഞ്ചാബിലെ മറ്റ് രണ്ട് നദികളിലെയും (സത്‌ലജ്, ബിയാസ് നദികൾ) ജലം ഇന്ത്യയ്ക്ക് അനുവദിച്ചു. തുടർന്ന്, സിന്ധു നദീതട പദ്ധതി പാകിസ്ഥാനിൽ വികസിപ്പിച്ചെടുക്കുകയും ഇത് സിന്ധു നദീ വ്യൂഹത്തിന്റെ  പടിഞ്ഞാറൻ നദികളിൽ നിന്നുള്ള വെള്ളം ആ രാജ്യത്തെ  രാവി നദിയുടെ ഭാഗം നികത്തുന്നതിനായി കൈമാറ്റം ചെയ്യുന്നു. ഇന്ത്യയിൽ നിരവധി അന്തർ  നദീതട ജല കൈമാറ്റങ്ങൾ, ജലസേചനം, ജലവൈദ്യുത പദ്ധതികൾ, വിവിധോദ്ദേശ്യ പദ്ധതികൾ എന്നിവ നിർമ്മിക്കപ്പെട്ടിട്ടുണ്ട്.

## അവലംബം

വർഗ്ഗം:ഇന്ത്യയിലെ നദികൾ
വർഗ്ഗം:പാകിസ്താനിലെ നദികൾ
വർഗ്ഗം:പുരാതന ഇന്ത്യയിലെ നദികൾ